Anime Menyuburkan Fahaman Ateis?

“Setiap anime mempunyai satu pattern, iaitu menafi tuhan.”

1. Saya pernah mendengar pernyataan tersebut diucapkan. Pernyataan ini tidak salah, tetapi pernyataan ini adalah incomplete form bagi suatu maksud. Memandangkan isu yang dibangkitkan, iaitu menafi tuhan, merupakan isu besar, maka, tak sempurnanya bentuk (incomplete) pernyataan ini mendatangkan suatu masalah yang besar, iaitu suatu pemikiran antagonis yakni pemikiran yang disempitkan atau dihadkan pada satu-satu tingkat, yang sedangkan, ianya mempunyai tingkat yang lebih luas atau lebih tinggi daripada itu.

2. Satu persoalan dilontarkan, anime adalah buatan orang kafir, kartun animasi Barat pun buatan orang kafir. Tetapi mengapa, hanya anime sahaja yang mempunyai pattern seperti yang didakwa?

3. Untuk pergi lebih lanjut, kita perlu petik pernyataan seorang novelis yang juga penulis ilmiah, iaitu Helmi Effendy (juga penulis The Patriots).

“Para penulis kita perlu belajar melihat naskhah-naskhah karya tidak dari kaca-mata sebagai seorang peminat. Kerana dengan itu, kita hanya akan meraih hiburan semata. Jika kita memandang sebagai seorang pengkritik, pengulas mahupun penganalisis, kita akan menelaah setiap sudut yang dihidangkan dan kita akan meraih dapatan-dapatan yang mampu memajukan lagi corak penulisan kita.”

Apakah yang dimaksudkan sebagai ‘setiap sudut’?

– Cerita keseluruhan
– Pemisahan arc-demi-arc
– Pemisahan babak-demi-babak
– Pemisahan watak-demi-watak
– Pemisahan konflik-demi-konflik
– Pemisahan babak canon dan babak filler
– Permainan plot (pembinaan dan peleraian)
– Jenis konflik yang dihidangkan
– Character development
– Saduran fakta (kalau ada)

Kita tidak hanya melihat anime Sakurasou no Pet na Kanojo hanya sebagai Sakurasou no Pet na Kanojo. Tetapi juga, pengembangan hidup Kanda Sorata, pengembangan hidup Aoyama Nanami, pengembangan hidup Mitaka Jin, pengembangan hidup Kamiigusa Misaki, pengembangan hidup Akasaka Ryuunosuke, pengembangan hidup Shiina Mashiro dan pengembangan hidup Rita.

Malah, kita akan melihat pembinaan dan peleraian tentang cita-cita; bermula dari kebosanan kerana kekosongan matlamat, kepada semangat kerana visi yang teguh. Kita akan melihat pembinaan dan peleraian tentang berdikari; bermula dari ‘I can do it myself’ (pseudo-berdikari yg memakan diri) kepada ‘Sorry, can you help me? I can’t keep all of it up myself.” (Berdikari yang tidak mementingkan diri) Dari fasa-demi-fasa, kita akan melihat fasa gila-gila Sakurasou, fasa kegagalan masing-masing, fasa peretakan dalam hubungan, fasa bekerjasama, fasa perpisahan, dan macam-macam. Secara keseluruhan, kita akan melihat Sakurasou penuh dengan warna-warna kehidupan.

Demikian, antara cara melihat sesebuah karya. Adjust sudut menonton kita dari satu sudut ke satu sudut. Dari seluas-luasnya, hingga ke sekecil-kecilnya, secara serentak. Sesebuah karya dihidangkan bukan hanya untuk kita lihat penamatnya, tetapi juga untuk meneroka setiap sudut yang boleh diteroka. Dan… hanya diri kita yang menentukan batasan kepada sudut-sudut itu!

4. Ketika kita menonton anime, letakkan pada minda bahawa pembikinnya adalah orang kafir yang tidak percaya kepada Tuhan yang Satu. Istilah god bagi mereka berbagai, dan untuk memahaminya, kita perlu selami mitologi mereka. Apabila kita selami, kita akan kenali beberapa dewa (tuhan) mereka yang terawal, iaitu Amaterasu, kemudian Izanagi, Izanami, dan kemudian kita akan mengetahui mereka memiliki dewa-dewa, separa-dewa, dan manusia-jadi-dewa. Konsep ini sama sahaja dengan Greek, Rom, Mesir Purba dan Arab. Mesir dengan Amon-Ra, Seth, Horus dan lain-lain. Greek dengan Zeus, Dionysus dan entah lain-lain. Rom dengan Jupiter, Saturnus dan entah apa lagi. Arab dengan Alilat (al-Latta) umpamanya. Malah, Bali pula dengan Barong dan Rangda. Dewa Olympia tidak hanya ada dalam budaya Greek sahaja, tetapi dalam hampir seluruh bangsa, dengan nama yang berbeza. (Olympia bukan nama dewa, tapi ‘parlimen’ dewa).

Jadi, ketika kita menonton anime, peletakan paling mudah di minda kita adalah bahawa mereka ini ateis. Mereka tidak menggunakan akidah tauhid untuk memahami nilai ketuhanan. Mereka menggunakan aras pemikiran, logik akal, mantik, atau bahasa mudahnya, falsafah. Mereka membina struktur pemikiran, dengan peletakan justifikasi-justifikasi dalam mencapai rasionalisasi. Atau boleh diperkatakan, mereka tidak mempercayai Tuhan yang wujud sedia ada, tapi mereka membina tuhan mereka sendiri menerusi pembentukan cara berfikir. Mereka mencari tuhan, tetapi dengan cara berfikir (falsafah), bukan dengan hati nurani (cahaya hidayah). Tapi, disebabkan mereka tidak mempunyai alat (iaitu Islam), mereka tidak akan dapat langsung mencapai Tuhan yang Sebenar, walaupun jalan yang mereka lalui itu benar dan terang cahayanya.

Seperti kata Dr. Ali Muhammad Sallabee, hikmah dihantarnya Islam ke tanah Arab kerana hanya di tanah Arab, kekafiran/kemusyrikan masyarakatnya tidak didasari dengan kerumitan cara berfikir. Bila cara berfikirnya tak rumit, maka mudah untuk kita pecahkan minda kafirnya, dengan menyatakan bahawa hanyasanya Allah itu Tuhan yang layak disembah. Dalam kes lain, tak perlu pun dijustifikasikan. Terus boleh terima Islam. Berbeza dengan ahli-ahli atheis/kafir yang berfikir (berfalsafah). Untuk mengislamkannya, perlu patahkan hujah A, hujah B, hujah C dan mungkin sampai hujah Z mengikut kerumitan cara berfikir dia.

5. Kerana itu, untuk melihat sisi atau nilai ketuhanan dalam anime, kita perlu menggunakan pasakan ilmu Islam, dan mengasimilasikannya pada pemahaman atheis. Ini kerana, walaupun pembuatnya demikian, kita juga perlu letak di minda, bahawa kita diajar yang hikmah (kebijaksanaan) boleh diambil tidak hanya dari Islam.

6. Bila bicara seperti ini, kita telah pun tiba pada point penting, iaitu, apabila kita selak sejarah Islam, kita akan dapati, Islam (selepas zaman Nabi) mencapai keagungannya dengan penerapan ajaran Islam ke dalam falsafah Greek. Sebelum falsafah Greek berjaya diislamkan oleh cara-berfikir (falsafah) tasawuf, falsafah ini banyak melahirkan atheis, yang bukan calang-calang. Perdebatan masyhur Imam Hanafi adalah salah satu contoh. Perhatikan period pertembungan antara falsafah Tasawuf dengan falsafah Greek, kerana period tersebut, berulang di zaman ini.

7. Saya utarakan contoh paling ringkas. Perhatikan maksud lirik lagu bagi anime Charlotte ini.

Which will you choose,
and which will you give up?
Who am I
To make that decision?
It’s already been decided
Which will be chosen
Are you sure?
I ask the gods

Perhatikan 2 nota di bawah:

1. Lihat kata gods, bukan god.
2. Renungi nilai atheisme di situ (elemen hamba, tapi tuhan)
(di bahagian Are you sure?)

Cuba kita asimilasikan dengan falsafah ‘tasawuf’ pula.

Jalan yang mana akan diambil,
jalan yang mana akan ditinggalkan?
Siapakah aku
untuk buat keputusan itu? (kita sebagai hamba, mengakui bahawa kita ini hamba yang lemah, di hadapan Tuhan yang Maha Mengetahui)
Ia telah pun diputuskan, (telah pun diputuskan oleh Takdir Tuhan)
jalan mana  yang akan diambil
Benarkah ini takdirku?
Aku bertanya kepada Tuhan (persis istikharah)

Lihat bagaimana falsafah tasawuf mencairkan elemen hamba, tapi tuhan (qadariyah, tapi jabbariyah) dan menjadikannya Ahli Sunnah wal Jamaah.

Untuk lebih ekstrim, mari kita lihat maksud lirik bagi lagu yang sama.

Who am I,
and why do I
Bear this role
Like I’m a god?
The thought of even moving forward
Is becoming unbearable
“I want to rest”,
I spit at the gods

Dipertanggungjawabkan dengan tugas yang begitu berat, hanya diri yang boleh jalankannya. Tak sanggup nak teruskan, tapi tetap juga kena teruskan. Persoalan; “Kenapa aku!” yang pada tingkat tertinggi, menghasilkan ucapan; “Aku nak rehat wahai Tuhan.”

Pada satu sisi, ini kebiadapan ekstrim. Tapi jika kita pandang satu sisi, ini juga merupakan sebuah pengaduan ekstrim.

Letakkan kita dalam situasi orang yang dirogol walau dah sempurna tutup aurat umpamanya. Atau diseksa dengan kejam tanpa kita buat salah apa-apa. Satu sisi, kita redha; “Ini takdir aku. Aku akan teruskan hidup” Tapi satu sisi, kita akan persoalkan Tuhan; “Wahai Tuhan, kenapa Engkau duga aku seperti ini? Kenapa aku, tidak orang lain? Apa dosa aku?” (polemik ini digarapkan dengan baik dalam anime Angel Beats)

Dalam hal ini, dengan 2 kaedah falsafah tasawuf mencairkannya.

Satu, kisah mengenai Siti Maryam. (pernyataan yang beliau nak bunuh diri tu disematkan dalam al-Quran)

Kedua, kita semakin bertambah kagum dengan Nabi Muhammad. Manakan tidak, bila kita dengar lagu ini, kita teringat bagaimana Yu Otosaka punya tugas, ‘baru setakat itu’, dah dilagukan dengan frasa; “Aku nak rehat wahai Tuhan.” Bagaimana pula dengan misi Nabi Muhammad? Tidak pernah Nabi berkata; “Aku nak rehat wahai Tuhan!”

Rasanya cukup kut itu sahaja contohnya.

8. Sekali lagi saya nyatakan, bahawa saya percaya, Korea dan Jepun merupakan ‘Falsafah Greek’ di zaman ini. Perhatikan hakikat K-Pop, drama korea, filem korea, anime, sedang mencengkam dunia. Itu semua adalah dinding-dinding yang perlu dirobohkan! Tak mampu robohkan? Asimilasikannya!

9. Dan perhatikan kontradiksi antara ‘testimoni’ orang awam (pencinta ‘universe’ itu) dgn pernyataan ‘ulama’ tentang ‘universe’ ini. Satu pihak menyatakan; “Kerana inilah saya belajar itu dan ini, saya hargai kehidupan dan saat bersama keluarga dan rakan…” Sedangkan satu pihak pula mengatakan; “Kerana inilah umat Islam makin mundur dan rosak. Kesemua nilai murni sudah ada pada sirah Nabi Muhammad. Untuk apa kita belajar dari orang kafir sedang kita ada Nabi?”

Kontradiksi di antara dua pernyataan ini perlu diteliti dan diselesaikan. Pada titik mana timbul harmoni? Pada titik mana anime ini merosakkan? Pada titik mana anime ini beri kebaikan? Benar, kita miliki sirah, tetapi, mengapa kita lebih memilih untuk belajar dari selain sirah?

Sekiranya benar, anime ini merosakkan, mengapa di luar sana, ramai yang awalnya terjerumus ke lembah kebinasaan, ‘diselamatkan’ oleh dunia tersebut? Semestinya, ‘selamat’ di sini tidaklah memaksudkan ‘till jannah’. SBS One Piece merekodkan, babak Nico Robin menjerit; “I want to live,” berjaya beri semangat kepada seorang budak yang telah berputus-asa terhadap kehidupan (ada bahasa yg lebih khusus bagi penyakit tu. Lupa. Mungkin apathy).

Sekiranya anime itu merosakkan, mengapa boleh lahir sebuah review seperti ini?

“When does a man die?
Is it when he’s shot in the heart with a pistol? No!
When he’s stricken with a deadly disease? No!
When he eats soup made from a deadly mushroom? No!
It’s when… he is forgotten.” – Dr. Hiluluk (satu watak dlm One Piece)

We all fear death, right? Hiluluk didn’t. Because he knew that his legacy would go on. This is the greatest thing about human achievement. We can be remembered in what we do and what mark we leave on the world. It also captures I feel the very soul of a Manga artist.

These legends are going to die at some point. Akira Toriyama, Masashi Kishimoto, Eiichiro Oda, Tite Kubo, Hiro Mashima, they’re all going to die one day. But they’ll never disappear because of the fantastic works they’ve left in their wake. To bring hope and light to people even after death through your own take on the world, implanting your ideals and messages to future generations through you characters… that’s what Manga is.

So quit your 9 till 5 office jobs! Tear off that suit and tie! Throw away your Microsoft Excel! Pick up that pen and start writing, drawing, I don’t care which! Manga can change the world, people!

Demikian, kata seorang reviewer selepas menonton arc mengenai karakter Chopper (One Piece).

10. Sungguh! Selepas baca review ini, saya berasa sebak. Dan pantas, saya doakan hidayah buat para Mangaka. Manakan tidak, teringat kisah Sayyidina ‘Umar menangis melihat seorang rahib yang zuhud terhadap dunia, melakukan kesemua kebaikan, senang kata, mengabadikan hidupnya untuk beribadat, tetapi rahib itu tidak Islam. Merenung betapa inspirasi dan motivasi yang digarapkan oleh para Mangaka dalam karya mereka, sangat menyedihkan kalau jasa-jasa mereka yang telah mereka abadikan hidup mereka untuknya, dibalas dengan penghumbanan mereka ke dalam neraka hanya kerana mereka tidak Islam.

11. Sebab itu, bagi orang yang menyatakan frasa seperti di awal artikel, tahniah. Sebab dari kalangan ramai orang Islam yang menonton anime, anda berjaya meraih satu kesedaran tentang hal tersebut. Anime membawa kepada atheisme (tidak percaya pada tuhan). Itu benar. Tetapi, sebagai seorang Islam, kita mempunyai alat yang tidak dimiliki oleh selain Islam. Maka, gunakan alat itu untuk memusingkan maksud tersebut, dari maksud kepada atheisme, kepada maksud pengEsaan. Ketahuilah, dengan mengislamkan falsafah Greek, Islam menjadi semakin kuat. Hal yang sama mungkin akan berlaku, Islamkan falsafah di sebalik anime, Islam akan menjadi lebih kuat.

12. Sebagai nota, Syeikh Nazrul Nasir pernah menerangkan mengenai sanad dan kekuatannya dengan beranalogikan topi jerami Monkey D. Luffy (One Piece). Metodologi ‘nak rapat ngan bebudak kaki lepak, kenalah lepak sama dengan diorang’, diterapkan dengan kadar pelepakan yang lebih ‘daring’, tanpa mencabut ‘izzah’ yang harus mereka tinggikan. ‘Abdullah Nasih ‘Ulwan mencatatkan yang Sultan Salahuddin mengetahui kisah-kisah mitologi (Mesir pastinya). Ini kerana, mitologi itu sendiri sebenarnya salah satu cabang dari ‘uruf’ (adat/budaya) sesebuah bangsa. Dengan mengetahui mitologi animisme masyarakat Melayu dulu, ulama’ yang datang kemari perkenalkan budaya tahlil sebag ganti kepada upacara ritual yang bersandarkan kepada sesebuah mitologi. Perlu dinotakan, mitologi melibatkan elemen so-called mengarut seperti dakwaan sebahagian masyarakat yang anti kepada ‘fantasi kuasa-kuasa’ ini. Dan untuk membicarakan polemik ini, artikel bertajuk; ‘Digital: Medium Dakwah Yang Belum Berjaya Dieksploitasi’, insyaAllah akan ditulis.

Artikel ini disumbangkan oleh Amirzayyanid kepada The Patriots. Apa yang ditulis dalam artikel ini tidak semestinya melambangkan pemikiran The Patriots.


PBAKL 2023: Dato’ Sri Azharuddin Abdul Rahman dan Arep Jawa

Sesi bersama Dato Seri Azharuddin, penulis kepada buku Penerbangan Terakhir dan Dr Arep Jawa, penulis buku Muhammad Dakwah dan Diplomasi di PBAKL sebentar tadi.

Tahukah anda, Dato Seri Azharuddin adalah mantan Ketua Pengarah Jabatan Penerbangan Awam Malaysia (DCA) yang mengetuai penyiasatan MH 370 dan MH17 ini?

Kredibiliti beliau dalam menulis buku ini memang tidak boleh diragui!


Rupa-Rupanya Wujud Penguin Kuning

Selalunya bila melihat penguin sama ada di zoo atau rakaman dokumentari, kita selalu melihat warnanya hitam dan putih. Tetapi bagi seorang jurugambar hidupan liar, dia bertuah kerana berpeluang melihat seekor penguin mempunyai warna yang cukup unik iaitu kuning dan putih.

Mungkin ada menggaru kepala menyangka ini sesuatu yang mustahil. Tetapi itulah perasaan sama dialami jurugambar Belgium, Yves Adams semasa mengambil gambar penguin di sebuah pulau di South Georgia pada Disember 2019. Semasa mengambil gambar ratusan ribu penguin di pulau tersebut, dia perasan wujud anomali dalam bentuk seekor penguin berwarna kuning dan putih.

Sebaik melihat penguin unik tersebut, ramai ahli ekspedisi menghentikan semua kerja mereka dan mengambil gambar haiwan tersebut. Mereka bernasib baik semasa gambar diambil, tiada gangguan daripada haiwan-haiwan laut besar ketika itu. Jika tidak, usaha mengambil gambar haiwan tersebut akan menjadi sukar.

Adams percaya penguin tersebut mengalami satu keadaan yang dipanggil ‘leucism’. Ia bermaksud satu keadaan di mana haiwan mengalami kehilangan sebahagian daripada pigmennya yang mengakibatkan warna bahagian terjejas bertukar menjadi putih. Dan ramai saintis percaya menerusi gambar tersebut, ia mewakili penemuan baru berkenaan pigmen bulu.

Sembilan tahun lepas, seekor penguin berwarna putih ditemui di sebuah koloni penguin chinstrap di Antartika. Mereka percaya warna tersebut terhasil daripada mutasi genetik mencairkan pigmen dalam bulu penguin tersebut. Penyelidik Daniel Thomas mendedahkan pigmen sebegini sebagai unik dan berbeza daripada lima kelas pempigmenan burung serta mewakili kelas keenam untuk pigmen bulu burung.

RUJUKAN:

Dalton, J. (2021). Yellow penguin sighted for ‘first time ever’ in South Atlantic. The Independent.


Surat Pesanan Einstein Yang Dilelong Jutaan Dolar

“Kehidupan yang senyap dan sederhana lebih membawa kebahagiaan berbanding mengejar kejayaan yang selalu berhadapan dengan pergolakan dan kegelisahan tanpa henti.”  – Albert Einstein

Inilah
pesanan yang diberikan oleh Albert Einstein (1879 – 1955) kepada seorang kurier
di Tokyo, Jepun yang berkongsi pendapat tentang maksud kebahagiaan. Nota ini
ditulis dalam bahasa Jerman dan dilaporkan nota ini telah dilelong dengan harga
1.56 juta dollar.

Pelelong
menganggarkan nota ni dapat dijual dengan harga 5,000 dolar hingga 8,000 dolar,
tetapi tidak sangka dapat dilelong dengan jumlah sebanyak itu. Pembeli tersebut
merupakan orang Eropah yang tidak mahu identitinya diketahui.

Kemudian,
terdapat cebisan nota Einstein yang tertulis, “Di mana ada kemahuan, di situ ada jalan” dijual dengan harga
240,000 dolar. Einstein pernah memberikan syarahan di Jepun pada tahun 1922.
Terdapat seorang kurier Jepun mahu menyampaikan mesej kepada Einstein di Imperial
Hotel, Tokyo.

Setelah
mesej tersebut disampaikan, kurier tersebut tidak mahu menerima sebarang upah
daripada Einstein. Pada ketika ini, tidak pasti sama ada kurier tersebut tidak
mahu menerima sebarang upah atas dasar tradisi budaya Jepun ataupun atas dasar
Einstein tiada wang kecil untuk diberikan.

Apa-apa
pun, Einstein tidak mahu kurier itu pulang dengan tangan kosong. Maka, Einstein
memberikan dua nota nasihat dalam bahasa Jerman. Menurut penjual nota ini, dia
adalah saudara pada kurier tersebut. Pada bulan Jun 2017, terdapat surat
Einstein yang menulis mengenai Tuhan, Israel dan Fizik dijual dengan harga 210,000
dolar di Jerusalem.

Dalam
biografi Einstein yang dikarang oleh Walter Isaacson, Einstein pernah berkata,

“Dalam banyak-banyak orang yang aku temui,
aku paling suka orang Jepun. Mereka sangat sederhana, cerdik, bertimbang rasa
dan mempunyai sentuhan terhadap seni.”


Manusia Mampu Berhubung Dengan Aliens Dalam 400,000 Tahun Akan Datang?

Fenomena UFO sekian lama sinonim dengan kehidupan seharian kita sebagai warga Bumi. Kehadiran ‘mereka’ sama ada rekaan semata-mata atau benar-benar berlaku sememangnya membuatkan kita terfikir akan kewujudan hidupan selain kita di angkasa lepas. Teknologi angkasa yang semakin canggih juga telah hidangkan kita akan kewujudan segala isi di alam semesta seperti bintang, planet, galaksi, dan kluster (kumpulan para galaksi).

Namun, satu persoalan penting yang menjadi tanda tanya sehingga sekarang. Mengapa kita masih sukar menemui makhluk asing ini? Adakah makhluk asing ini sengaja tidak menonjolkan diri secara umum atau sememangnya rekaan sahaja demi menakutkan warga dunia

Bagi menjawab soalan ini, terdapat satu kajian bertajuk “The Number of Possible CETIs within Our Galaxy and the Communication Probability among These CETIs” telah diterbitkan oleh dua orang pengkaji bernama Wenjie Song dan He Gao dari Department of Astronomy di Beijing Normal University. Kajian ini mengemukakan soalan: Berapa lama lagi manusia harus hidup demi mengetahui kewujudan makhluk asing ini?

Jawapannya? Sehingga 400,000 tahun.

400,000 tahun adalah tempoh yang mustahil bagi spesis Homo Sapiens yang bertahan hidup selama sekitar 200,000 tahun dan hanya menemui ilmu pertanian sekitar tahun 12,000 tahun. Namun, 400,000 tahun adalah tempoh yang tidak mustahil jika tamadun manusia mampu mencapai tempoh ini dengan teknologi pengubahsuaian ke atas manusia.

Usaha Menemui Tamadun Luar Bumi

Mempelajari tamadun lain di luar Bumi adalah sukar kerana kita hanya mempunyai satu-satunya data hidupan, iaitu Bumi. Tetapi para saintis tetap mencari jalan apa sekalipun demi menemui tamadun hidupan luar Bumi ini atau dikenali dengan nama Communicating Extraterrestrial Intelligent Civilizations (CETIs).

Contohnya ialah kajian hidupan luar Bumi pada tahun 2020, menunjukkan bahawa terdapat 36 CETIs di dalam Bima Sakti! Walau bagaimanapun, kajian ini hanya anggaran saja dan berapa banyak CETIs di Bima Sakti masih lagi misteri, hanya bergantung harap kepada teknologi angkasa.

Untuk mengetahui jumlah CETIs di Bima Sakti ini, kita harus mneggunakan pengiraan matematik bernama Persamaan Drake (Drake Equation). Persamaan Drake adalah pengiraan asas untuk mencari hidupan di luar Bumi. Perlu ingat, jumlah CETIs bergantung kepada tempoh kita berpeluang melihat makhluk asing tiba di Bumi. Jika banyak tamadun luar Bumi, peluang tinggi kita menemui mereka.

Namun persamaa ini terdapat kelemahannya yang telah dibongkar oleh ahli akademik sendiri. Kelemahan itu ialah Persamaan Drake mempunyai pembolehubah yang tidak selari dengan sangkaan, maka jumlah CETIs kadang kala tidak masuk akal seperti bercampur dengan jumlah planet tidak berpenghuni. Namun begitu, Persamaan Drake hanyalah pengiraan hipotesis berbanding pengiraan sebenar.

Jadi, bagaimana kedua-dua saintis ini mampu anggarkan tempoh 400,000 tahun untuk menemui makhluk asing jika jumlah CETIs dalam Bima Sakti masih samar-samar?

Kita merujuk kembali kajian tahun 2020 yang mendakwa mereka anggarkan sebanyak 36 CETIs ini. Pengiraan ini sebenarnya pengiraan jumlah CETIs yang termasuk dengan sejarah formasi pembentukan galaksi, dan jumlah bintang yang memberikan hidupan terhadap planet seakan-akan Bumi yang berada di dalam zon habitat (habitable zones). Pengiraan ini mereka percaya, sekurang-kurangnya mendapat jawapan jumlah CETIs yang sebenar.

Kajian tahun 2020 ini membawa 2 parameter yang menghasilkan pengiraan sebegini. Pertama ialah berapa jumlah planet yang berpenghuni dan perubahannya mencapai tamadun yang maju. Kedua, apakah peringkat bintang yang menyokong planet berhabitat ini.

Kemudian para pengkaji ini menjadikan parameter ini sebagai pembolehubah dalam pengiraan mereka. Kebarangkalian untuk hidupan hadir dan berevolusi menjadi CETIs merujuk kepada (fc), manakala peringkat bintang pula merujuk kepada (F). Song dan Gao menggunakan pengiraan ini dan memecahkan kepada dua keadaan: optimistik dan pesimis.

Dalam keadaan optimistik, katakan nilai F = 25% dan fc = 0.1%. Maka, sebuah bintang mempunyai sekurang-kurangnya 25 peratus untuk memastikan hidupan dalam planet yang mengorbit mencapai CETIs dan hanya 0.1 peratus peluang untuk wujudkan CETIs. Jumlah CETIs yang wujud ialah 42,000 namun jumlah ini tidak hadir dengan serentak. Mungkin di masa akan datang wujud CETIs yang baru.

Dengan jumlah sebegini, manusia hanya memerlukan 2,000 tahun lagi untuk menemui makhluk asing. Mungkin telah ramai komuniti makhluk asing dari planet lain bdalam Bima Sakti erjaya berhubung sesama sendiri, hanya menunggu manusia ikut serta.

Bagaimana jika Bima Sakti berada dalam keadaan pesimis? Katakan nilai F = 75% dan fc = 0.001%. Sebuah bintang tidak mampu menampung kehidupan planet berhabitat. Mungkin tidak berupaya mencapai CETIs. Peratusan wujudkan CETIs juga sangat rendah. Maka, jumlah CETIs yang wujud di Bima Sakti adalah 111, Dengan jumlah inilah manusia berkemungkinan berhubung dengan makhluk asing dalam tempoh 400,000 tahun, seperti apa Song dan Gao anggarkan.

Kesimpulan dari kajian tahun 2020, kebarangkalian manusia berhubung dengan makhluk asing bergantung kepada keadaan Bima Sakti yang menyimpan kepelbagaian planet terutamanya planet berhabitat yang masih tidak diketahui jika wujud sebarang kehidupan, terutamanya wujudnya tamadun luar lebih canggih.

Kita tidak tahu apakah masa dengan manusia jika kita teringin berhubung dengan makhluk asing yang sekian lama mengetahui kehadiran kita (jika mereka mencapai kecanggihan teknologi yang mampu meneroka angkasa lebih jauh). Mungkin manusia akan berhaddapan dengan Great Filter, iaitu fasa ‘penapisan’ di mana populasi manusia mengurang sehingga wujud manusia-manusia yang ‘survive’ dengan segala bencana alam dan manusia.

Mungkin juga kita menjadi penghuni planet Marikh atau Martian, menjadi sebahagian dari koloni luar Bumi yang diusahakan jutawan terkenal seperti Elon Musk ini. Mungkin juga kita menjadi manusia yang ‘super’ setelah teknologi ubahsuai genetik sebati dalam diri kita, sehingga kita menjadi spesis paling bertahan berbanding spesis hidupan lain.

Dengan kebarangkalian ini, menunggu selama 400,000 tahun demi berhubung dengan makhluk asing adalah tidak mustahil. Namun begitu, kita hanya merancang saja. Hanya Tuhan saja mengetahui apakah nasib manusia di masa akan datang, atau berpeluang untuk menghubungi makhluk asing yang sekian lama kita impikan.

RUJUKAN:

Gough, Evan. 3 May 2022. Humanity May Not Hear From Aliens For 400,000 Years, Scientists Say. Science Alert.


Jerung Apa Yang Ada Gigi Macam Roda Gergaji Bulat Ini?

Pergunungan Ural mungkin bukanlah pergunungan tertinggi. Tetapi ia antara yang tertua di dunia, berusia 300-250 juta tahun. Ia kaya dengan sumber mineral dan logam. Misalnya emas, minyak, dan bijih besi. Sejak kurun ke-18 lagi, pergunungan itu banyak menyumbang kepada ekonomi Russia.

Namun, bukan sektor itu sahaja yang meraih manfaat. Bidang arkeologi dan paleontogi juga berkembang pesat. Hal ini berikutan penemuan demi penemuan baru yang berlaku di Pergunungan Ural.

Salah satunya adalah fosil Helicoprion. Fosil itu dijumpai oleh seorang ahli geologi Russia bernama A.P Karpinsky pada 1899. Pada mula, dia perlu berteka-teki tentang status fosil tersebut – benda apa yang dijumpainya; kerang ammonit, kerang nautilus, atau apa?

Memang bentuknya pun seakan cengkerang. Lihat saja rajah di bawah. Sekali imbas, sukar untuk jangka yang ia adalah gigi jerung. Tetapi, itulah yang disimpulkan oleh Karpinsky selepas puas mengamati.

Cuma, mengapa gigi jerung boleh berbentuk pusar begini? Milik jerung mana gigi tersebut? Bagaimana ia berfungsi? Dan paling utama, betulkah pusar gigi itu terletak di mulut – bukan di bahagian badan lain? Itu antara soalan yang berlegar di fikiran Karpinsky dan ramai pengkaji.

Ini kerana satu-satunya fosil yang dijumpai hanya gigi. Tanpa tengkorak. Tanpa rangka badan. Sebab ikan seperti jerung memang tiada tulang. Ia hanya ada tulang rawan. Tulang rawan tidak kalis zaman. Ia terurai sebaik proses pereputan berlaku.

Jadi sekali lagi, Karpinsky perlu berteka-teki. Untuk soalan pertama, kita ketepikan dahulu. Sebab hingga kini pun saintis belum mampu menjawab bagaimana evolusi gigi berpusar boleh berlaku. Justeru, ia masih menjadi misteri utama bagi spesis tersebut.

Berpindah ke soalan kedua, Karpinsky mengusulkan yang pusar gigi tersebut milik spesis jerung baru. Bukan Edestus seperti yang didakwa oleh Henry Woodward (yang menjumpai fosil pertama di Australia Barat pada 1886).

Karpinsky sebaliknya menamakan spesis baru itu sebagai Helicoprion, bermaksud ‘gergaji pusar’. Namun pada waktu itu, belum diketahui pada era bila ia hidup. Hanya menerusi teknologi masa kini, barulah hal itu diketahui.

Pengkaji menganggarkan yang Helicoprion hidup pada 290-250 juta tahun lalu. Yakni, dari era Permian hingga era Triassic. Ini bermaksud, Helicoprion terselamat dari Bencana Kepupusan Permian-Triassic (Permian-Triassic Extinction Event; berlaku pada 251.9 juta tahun lalu) yang mempupuskan 95% hidupan laut.

Erti kata lain, Helicoprion bukan sekadar nadir (rare) sebab memiliki bentuk gigi yang pelik. Tetapi ia juga spesis yang memiliki daya tahan tinggi (walau tetap pupus sejuta tahun kemudian).

Berbalik kepada persoalan tadi, selepas memberi nama, Karpinsky berteka-teki pula tentang letak duduk pusar gigi tersebut dalam anatomi Helicoprion. Dia mencadangkan rahang atas, dan ia memuncung naik.

Cadangan tersebut bagaimana pun kurang dipersetujui. Antaranya oleh C.R. Eastman. Bagi Eastman, mustahil pusar gigi sebesar itu boleh duduk di dalam mulut. Setakat carian yang dibuat, tiada rekod yang menyebut tentang diameter fosil jumpaan Karpinsky itu.

Namun secara umum, pusar gigi Helicoprion boleh tumbuh sehingga 40 cm. Hampir dua kali ganda berbanding diameter bola keranjang (24.2 cm). Atas sebab itu, Eastman mencadangkan lokasi lain. Menurutnya, pusar gigi itu bertempat di belakang badan – sebagai mekanisme pertahanan.

Karpinsky juga kemudian mengubah pendapat, meletakkannya di ekor. Dan sepanjang kurun itu, pakar paleontologi dan iktiologi tidak segan-silu mengusulkan idea-idea baru tentang letak-duduk pusar gigi tersebut. Hasilnya boleh dilihat dalam rajah di bawah.

Kata muktamad hanya dicapai pada tahun-tahun kebelakangan, tepatnya pada 2013. Tetapi apapun, perjalanan untuk sampai ke situ bermula lebih awal. Iaitu pada 1966. Tahun tersebut, seorang ahli paleontologi Denmark bernama Svend Erik Bendix-Almgreen mengkaji satu fosil Helicoprion.

Fosil tersebut dijumpai di Lombong Fosfat Waterloo, berdekatan Montpelier, Idaho pada 1950. Berbanding fosil lain, satu ini agak nadir. Sebabnya, ia memiliki sedikit bekas tulang rawan dari rahang atas dan tengkorak Helicoprion.

Ini bermakna ia menyimpan petunjuk yang besar. Dan memang, setelah berdekad-dekad ia disimpan di Muzium Sejarah Alam Idaho, spesimen yang dilabel sebagai IMNH37899 itu menjalankan tugas merungkai misteri.

Kondisinya saat kajian dilakukan memang sudah sedikit terjejas. Tetapi, ia jelas memiliki 117 gigi yang tersusun rapi dalam pusaran berdiameter 23 cm.

Pada tahun 2013, fosil itu dibawa ke Universiti Texas untuk menjalani ujian imbasan. Ujian tersebut diketuai oleh Leif Tapanila dari Universiti Idaho, dan ia menggunakan tornoggrafi berkomputer (CT) beresolusi tinggi.

Menerusi imbasan itu, ada dua dapatan penting yang diperoleh. Pertama, pusar gigi itu sah terletak di rahang bawah Helicoprion – bukan di muncung rahang, bukan di belakang badan, dan bukan di ekor.

Fungsinya pula memang untuk makan. Kerana ia merupakan satu-satunya gigi yang dimiliki Helicoprion; ikan itu tiada gigi di rahang atas. Dan sama seperti jerung, Helicoprion kerap tumbuh gigi baru. Cuma, gigi baru ini tidak mencabut gigi lama. Jadi, gigi lama akan berganjak ke depan dan lama-kelamaan membentuk lingkaran.

Hasil imbasan turut mengesahkan yang Helicoprion bukanlah jerung. Tetapi haiwan dari genus Euchondrocephali. Ini bermakna Helicoprion adalah leluhur jauh ikan dengkis (rabbitfish), ikan tikus (ratfish), dan ikan-ikan bertulang rawan (chimaera) lain.

Namun persoalannya, bagaimana Helicoprion berevolusi sampai boleh memiliki gigi berpusar sebegitu? Setakat ini, masih tiada jawapan.

Tapanila memang berhasrat mendalami lebih lagi. Tambahan, Universiti Idaho memang memiliki banyak spesimen untuk dikaji dan diimbas (IMNH37899 cuma satu dari 30 spesimen yang ada dalam koleksi universiti).

Cuma, sebahagian fosil bersaiz lebih besar. Jadi, pengimbas CT di Texas tidak dapat digunakan. Ini memerlukan Tapanila berpindah ke fasiliti lain bagi melakukan ujian. Fasiliti pilihan terletak di Pasadena, California.

Mungkin dengan ujian terbaru itu dapat merungkai lagi persoalan tentang Helicoprion. Misalnya tentang spesis-spesisnya yang baru. Sebab memang, Tapanila sendiri mengandaikan yang spesimen besar dalam simpanannya adalah spesis lain berbanding IMNH37899. Setakat ini kita cuma tahu beberapa spesis sahaja seperti H. bessonowi, H. davisii, dan H. ergassaminon. Siapa tahu, dalam beberapa tahun ini kita bakal temui spesis baru.

Kalau anda berminat dengan haiwan-haiwan spesis pra-sejarah seperti ini, kami nak cadangkan buku terbaru kami, TERHEMPASNYA PESAWAT MH747, mengisahkan survivor para penumpang pesawat yang terpaksa berhadapan dengan haiwan pra-sejarah seperti Helicoprion untuk kekal hidup. Beli di: http://bit.ly/TerhempasnyaShopee

RUJUKAN

Crew, Becky. (2013, 27 February). Prehistoric ghost shark Helicoprion’s spiral-toothed jaw explained. Scientific American.

National Geographic. (2013, 27 February). Buzzsaw Jaw Helicoprion was a Freaky Ratfish.

Pappas, Stephanie. (2013, 28 February). Toothy Spiral Jaw Gave Ancient Sea Predator an Edge. Live Science.

Strauss, Bob. (2019, 27 October). Helicoprion the Prehistoric Shark. ThoughtCo.


Kulat Yang Memakan Radiasi Chernobyl

Dalam fiksyen-fiksyen pasca-apokalips, semestinya radiasi nuklear akan digunakan seolah-olah kehidupan manusia telah menemui jalan kebuntuan. Pertukaran ser4ng4n nuklear selalunya antara kapitalis dan komunis.

Perkara ini sudah jadi suatu kebiasaan, kerana persengketaan Amerika Syarikat dan Kesatuan Soviet mencapai takat didih kerana diplomasi luar negara John F. Kennedy yang mem4k4n diri. Kemudian dengan pembubaran Soviet, fiksyen-fiksyen sains mula beralih ke China, Iran dan Korea Utara pula.

Dalam realiti pula, k0nflik nuklear tidak berlaku kerana pertukaran b0m. Chernobyl dan Fukushiima telah diabadikan sebagai nama yang memperingati dunia bahawa pengendalian nuklear boleh mencetuskan isu yang begitu besar. 34 tahun sudah berlalu sejak tragedi Chernobyl menggemparkan dunia. Sabtu tersebut merupakan hari paling malang dalam sejarah Ukraine, jauh lebih malang berbanding Holodomor sendiri.

Pada 26 April tersebut, sebuah letvpan telah menghamburkan unsur-unsur radiasi ke atmosfera. Mikhail Gorbachev terpaksa mengakui perkara ini selepas Denmark, Finland dan Sweden melaporkan tentang radiasi dengan begitu terkejutnya (The Learning Blog, 1986). Dan barulah seluruh dunia dengan seragam menyedari bahawa Chernobyl sedang mengeluarkan gas m4ut semasa prosedur ujian janakuasa.

Seramai 116,000 orang terpaksa dikeluarkan daripada kawasan perumahan yang berhampiran. Dianggarkan lima juta orang masih lagi hidup dalam kawasan yang dianggap tercemar dengan bahan-bahan radiasi. Ramai dalam kalangan bomba yang berjvang memadam api didapati meningg4l dunia tidak lama kemudian kerana kesan radiasi.

Begitu ng3ri keadaan di Chernobyl. Masa tergantung tanpa tali di Chernobyl. Setiap saat yang berdetik tidak berlalu. Tumbuh-tumbuhan yang menghijau pula tanpa warna. Angin yang bersepoi pun tiada bunyi. Sebaliknya di setiap inci tempat ini ialah taman permainan m4ut, m4ut dan m4ut.

Chernobyl dikatakan sudah tidak selamat sampaikan beberapa tempat di bandar tersebut perlu 20,000 tahun untuk saki-baki radiasi leny4p secara sendiri (Maza, 2019). Sepertimana Chernobyl menjadi contoh fizikal kepada pepatah padang jarak, padang terkukur, bandar ini juga mempamerkan satu lagi contoh yang nyata. Bahawasanya Bumi ini boleh merawat diri sendiri.

Radiasi telah lama dipercayai sebuah unsur yang tidak sesuai untuk kehidupan. Namun sejak 1991 lagi, sejenis kulat telah ditemui pada dinding-dinding relau nuklear (nuclear reactor). Kulat ini yang berwarna hitam didapati 16 tahun kemudian mempunyai ciri-ciri begitu memberangsangkan. Ia merupakan satu-satunya kehidupan yang boleh makan apa saja kalah puak Wuhan (Ledford, 2007). Kaya dengan melanin, Chernobyl merupakan habitat yang begitu sesuai untuknya.

Ia mem4k4n asbestos, plastik, minyak – dan radiasi sendiri. Setiap benda yang dim4k4n akan dibuat sumber bekalan kimia untuk tumbesarannya. Jadi terdapat kebarangkalian tinggi bahawa Chernobyl suatu hari nanti mungkin boleh didiami berkat dengan bantuan simbiosis daripada kulat hitam ini. Radiasi yang menghalau manusia telah menciptakan suatu suasana begitu kondusif untuk kehidupan liar. Babi hutan dan rusa merupakan antara haiwan yang kian beranak-pinak (Offord, 2015).

Dalam hal ini pula, Chernobyl menunjukkan bahawa kesan-kesan pemburuan sebenarnya jauh lebih berbaaaya berbanding radiasi itu sendiri. Kerana kadar pembiakan haiwan di Chernobyl sebenarnya lebih memberangsangkan kalau dibandingkan dengan hutan bersih.

Namun begitu perkara ini tidak sama sekali bermaksud Chernobyl sesuai dijadikan habitat untuk haiwan. Hanya bagaikan contoh fizikal semata-mata, bahawa jika kegiatan memburu berjaya dibendung secara akta dan amalan, kepelbagaian biologi mungkin boleh dibetulkan semula.

RUJUKAN:

The Learning Blog. (1986, April 29). Soviet announces nuclear accident at electric powerplant. New York Times. Retrieved from https://learning.blogs.nytimes.com/2012/04/26/april-26-1986-explosion-at-chernobyl-nuclear-plant/

Ledford, H. (2007, May 23). Hungry fungi chomp on radiation. Nature. Retrieved from https://www.nature.com/news/2007/070521/full/news070521-5.html#B1

Maza, C. (2019, June 5). Is Chernobyl safe? Can you live there now? Experts explain the risks. Newsweek. Retrieved from https://www.newsweek.com/chernobyl-safe-now-when-will-1414489

Offord, C. (2005, October 7). Animals return to site of Chernobyl nuclear disaster. Science Focus. Retrieved from https://www.sciencefocus.com/planet-earth/animals-return-to-site-of-chernobyl-nuclear-disaster/


Joseph Stalin: Sang Besi Dari Soviet

Joseph Stalin dilahirkan di bandar Gori Georgia, pada tarikh 18 Disember 1878 (6 Disember mengikut kalendar Julian), dengan nama sebenar Iosif Vissarionovich Dzugashvili. Bandar Gori adalah sebuah daerah terpencil, yang jauh dari pusat pemerintahan Rusia di Moscow.

Keadaan persekitaran keluarga zaman kanak kanak Stalin sangat jauh dari harmoni. Ayahnya seorang tukang kasut, yang juga merupakan seorang pemabuk tegar. Mempunyai sikap baran dan seringkali melakukan kekerasan fizikal, memukul anak dan isterinya. Penganiayaan mental dan fizikal terhadap Stalin dan ibunya, sangat memberi kesan kepada psikologi dirinya.

Walaupun kedua ibubapanya tidak fasih berbahasa Rusia, namun Stalin dipaksa untuk belajar Bahasa Rusia, kerana ia adalah Bahasa rasmi di sekolah nya. Stalin bersekolah di sekolah (Gereja) Kristian Orthodok di Gori antara tahun 1888 -1894. Stalin juga memperoleh biasiswa penuh belajar di Sekolah Teologi Seminary (Keagamaan) Tbilisi. Keadaan lingkingan sekolah yang super disiplim juga menjadikan dia sangat naif, pendiam, dan sering menyembunyikan perasaannya.

Ia diakibatkan oleh tekanan psikologi zaman kanak kanak yang dialami Stalin. Dan ketika inilah jiwa memberontaknya mula timbul. Ekoran daripada itu, Stalin secara sorok-sorok mula membaca buku buku dan artikel berhaluan kiri seperti Das Kapital (1868), Communist Manifesto (1848), dan lain lain. Disebabkan oleh itulah, pada tahun 1899, dia digugurkan dari sekolah, kerana dituduh menyebarkan pengaruh Marxisme.

Pengaruh Marxist Dan Kehidupan Politik

Maka bermulalah kecintaan Stalin, kepada idea Komunisme. Dia mwnyertai Marxist gerakan bawah tanahpada tahun 1903. Kerja kotor seperti merusuh, rompak bank serta memeras ugut, semuanya pernah dilakukannya. Dalam pada masa yang sama,terdapat bahagian dalam parti berkonflik, Stalin berpihak lkpada Bolshevik. Sehingga tahun 191, dia merupakan seorang anggota parti yang aktif dalam perjuangan parti. Pernah juga ditahan atas berbagai kesalahan jenayah dan untuk rekod, sebanyak 6 kali ditahan oleh pihak berkuasa. Namun begitu, hukuman ke atasnya tidak berat, malah lebih dari sekali dia cuba melarikan diri dari tahanan.

Nama “Stalin” sebenarnya adalah nama samaran atau pena yang bermaksud besi atau keluli dalam Bahasa Rusia, Stalin kurang memainkan peranan penting dalam Revolusi 1917. Namun begitu, dia sangat aktif dalam tempoh dua tahun berikutnya. Pada tahun 1922, Stalin dilantik sebagai Setiausaha Agung Parti Komunis. Dengan kedudukan yang tinggi ini, ia sekaligus membuka peluang luas kepada Stalin untuk menggunakan pengaruhnya dalam menjalankan pentadbiran parti, dan dalam masa yang sama juga merupakan batu loncatan dalam perjuangannya untuk mencapai puncak kuasa.

21 Januari 1924, pemimpin Parti Komunis, Lenin meninggal dunia. Namun begitu, dalam wasiat politiknya, Lemin cenderung untuk menjadikan Leon Trotsky sebagai penggantinya. Lenin juga menegaskan bahawa, Stalin terlalu ‘keras’ dalam kepimpinan dan harus melepaskan kedudukanya sebagai Setiausaha Agung Parti. Malangnya, selepas ketiadaan Lenin, Stalin menyembunyikan wasiat Lenin dan mula mengambil alih jawatan presiden parti.

Kemudiannya Stalin berjaya pula bekerjasama dengan Lev Kamenev dan Grigori Zinoviev, yakni dua individu penting dari politburo. Seterusnya, Stalin bekerjasama pula membentuk Troika (Badan Pemerintah) atau Trimvirate untuk menewaskan Trotsky dan pengikutnya. Trotsky dibuang negeri tahun 1929, hingga akhirnya dibunuh pembunuh upahan Stalin, Ramon Mercedez di Mexico tahun 1940. Stalin, seorang yang bijak dalam monopoli kuasa, Kamenev dan Zinoviev, melihat ia terlalu agresif dalam parti, dan cuba menentang Stalin. Stalin akhirnya menghapuskan kedua mereka dengan kedua-dua mereka dituduh terlibat dalam pembunuhan Sergie Kirov lalu ditangkap dan dibuang negeri. Selepas Stalin berjaya menewaskan “pembakang sayap kiri’, seperti Trotsky, Kamenev, dan Zinoniev dalam perjuangannya untuk berkuasa. Akhirnya, pada awal tahun 1930-an Stalin dengan ‘angkuhnya” telah menjadi diktator tunggal dalam Kesatuan Soviet.

“Kuku Besi’ Bergelar Pemimpin Komunis

Pada kedudukan yang kukuh ini, Stalin mengamalkan polisi yang digelar Stalinisme. Siapa yang menentangnya, akan dihapuskan. Bernula pada tahun 1934, beliau melancarkan satu siri Great Purge/Gerakan Pembersihan. Peristiwa yang boleh dianggap permulaan kepada ‘Great Purge’ adalah, pembunuhan yang berlaku pada 1 Disember 1934, terhadap Sergoe Kirov (Pegawai Tinggi Parti), di Saint Petersburg, yang juga merupakan salah seorang penasihat Stalin. Kamenex dan Zinoviev dituduh terlibat dalam pembunuhan itu. Namun ada pendapat mengatakan, Stalin memerintahkan mereka.

Pada tahun tahun berikutnya, sebilangan besar orang yang menjadi pemimpin Parti Komunis semasa Revolusi 1917 dan “orang-orang” Lenin dituduh pengkianat. Ramai antara mereka, membuat pengakuan terbuka di mahkamah awam sebelum dihukum Stalin. Pada tahun 1938, seorang pegawai tinggi NKVD (polis rahsia), yang mengetuai siri Great Purge/Gerakan Pembersihan, juga dibawa ke mahkamah awam atas dakwaan mengkhianati Stalin.

Great Purge di pertengahan tahun 1930-an, meluas ke seluruh tubuh Parti Komunis dan Angkatan Bersenjata. Pembersihan yang dilakukan Stalin bukan semata-mata untuk masalah anti komunis, malah kontra revolusi. Stalin lebih berjaya menggunakan pengaruhnya untuk menghapuskan komunis berbanding polis czar. Sebagai contoh, dari Ahli Jawatankuasa Pusat Komunis yang terpilih pada tahun 1934, lebih dari dua pertiga dihukum kerana dituduh mengkhianat.

Dasar Politik Joseph Stalin

Sudah tentunya idea-idea politik Stalin, banyak dipengaruhi idea Komunisme Karl Marx dan mantan Presiden Parti, Lenin. Teras politik pertama adalah, Kolektiviti Pertanian, tiadanya hak kepemilikan peribadi oleh petani, semuanya adalah milik negara. Teras ini adalah bertujuan, untuk memusatkan pengurusan ekonomi kepada negara. Bernula dari pengeluaran, pengedaran dan sehingga kepada pembahaguan peruntukan per wilayah (tanah pertanian), semuanya diurus negara. Ini bemakna, semua rakyat harus melepaskan milikan peribadi mereka, seperti ladang dan kebun, kepada negara. Tiadanya hak kepimilikan peribadi, para petani tidak berhak keatas tuaian mereka, untuk teras ini,

Seluruh proses pengeluaran, dimiliki dan diurus oleh negara. Para petani bekerja bagai buruh paksa, pemerintah hanya menawarkan keperluan asas kepada mereka. Tentu sahaja ianya tidak mencukupi sehingga terjadinya kemiskinan dan kebuluran. Antara semua wilayah Kesatuan Soviet, Ukrainelah yang paling terkesan dengan sistem ini, sehingga terjadinya Tragedi Holodomor yang mengorbankan banyak nyawa.

Teras politik seterunya adalah Pengindustrian Besar Besaran atau Industrialisasi. Walaupun ekonomi pertanian Soviet sudah besar, namun begitu negara itu tetap miskin. Justeru itu ekonomi lain juga harus diwujudkan. Menurut Stalin, industrilisasi sangat penting untuk memperkuatkan ekonomi Soviet, dan untuk menyaingi ekonomi Amerika Syarikat. Fokus Stalin adalah industri berat, terutama jentera ketenteraan. Dan sudah tentu, bahan-bahan asas untuk membina jentera seperti besi, aluminium dan tembaga harus dicarigali oleh ratusan ribu buruh buruh paksa yang hidup di wilayah Soviet.

German – Soviet (NONAGGRESSIONPACT)

Pada tarikh 23 Ogos 1939, iaitu sebelum bermulanya Perang Dunia ke 2, Jerman dan Kesatuan Soviet telah mengejutkan dunia Eropah, apabila mereka bersetuju untuk menandatangani Non Aggression Pact. Perjanjian ini adalah bertujuan, agar kedua dua negara tidak saling menyerang atau berperang dalam tempoh 10 tahun mendatang. Kesatuan Soviet diwakili Joseph Joseph Stalin sendiri dan pihak Nazi Jerman berwakilkan kaunselornya Adolf Hitler. Kemudiannya dalam masa 2 minggu dari itu, Hitler menyerang Poland dari barat, manakala Kesatuan Soviet menyerang bahagian timur Poland dan mendudukinya. Pada akhir 1939 juga, Kesatuan Soviet mengancam tiga buah negara merdeka iaitu Latvia, Lithuania, dan Estonia dengan kuasa senjata. Ketiga-tiga negara tersebut menyerah tanpa berperang dan seterusnya menjadi sebahagian dari wilayah kesatuan Soviet.

Perjanjian antara Soviet dan Jerman itu akhirnya dicabuli pada tshun 1941, apabila Nazi Jerman melancarkan perang ke atas Kesatuan Soviet. Dan selebihnya, kita semua tahu betapa Nazi Jerman kalah dalam peperangan ini.

Kehidupan Peribadi Joseph Stalin

Di sebalik kejayaan dunia politik Stalin, Sang ‘Penguasa Besi’ ini juga punyai kisah duka. Dalam kehiduoan bekerluarga Stalin, ia tidaklah terlalu bahagia dan ceria. Stalin berkahwin pertama kali dengan Ekaterina Svanidze pada tahun 1904. Malangnya, tiga tahun kemudian isterinya meninggal dunia, akibat menghidapi penyakit paru paru,. Anak tunggalmya Jacob, dirangkap oleh pihak Jerman semasa Perang Dunia ke-2. Jerman membuat tawaran pertukaran, namun Stalin menolak. Akhirnya anaknya mati di kem tahanan.

Stalin berkahwin buat kali kedua, bersama Nadezhda Ailillulyeva, pada tahun 1910. Sudah jatuh ditimpa tangga, isteri keduanya juga meninggal dunia pada tahun 1932. Ada khabar mengatakan isterinya bunuh diri. Dalam perkahwinan keduanya, Stalin dikurniakan dua anak, anak lelakinya Vasily, merupakan pegawai Angkatan Udara Rusia, dan merupakan seorang pemabuk. Dia meninggal dunia pada tahun 1962. Manakala anak perempuannya Svetlana, seorang penulis, dibuang negeri dari Kesatuan Soviet Rusia, dan pada tahun 1967, berhijrah ke Amerika Syarikat. Akhir kisah kepada Penguasa Besi ini ialah pada tarikh 5 Mac 1953, sang diktator ini meninggal dunia, pada umur 73 tahun di Istana Crenlin, Moscow, Rusia.

Sumber Rujukan:

History.com (2009) Joseph Stalin. http://www.history.com/topics/joseph-stalin

History.com (2009) German-Soviet Nonaggression Pact. http://www.history.com/topics/world-war-ii/german-soviet-nonaggression-pact


Dosa Penjajah Perancis Yang Tak Tahu Malu Merompak Haiti’

Kita sedia maklum penjajahan British tinggalkan kesan yang sangat teruk.
Seteruk-teruk tu, sebenarnya teruk lagi apa Perancis buat kat Haiti. Kes Haiti ni dahsyat sebab Perancis menjarah bumi tu… sampai sekarang terkesan.

Apa yang jadi sebenarnya? Okay. Korang kena tahu yang Haiti terletak tak jauh dari Amerika Syarikat di Laut Carribean. Tempat ni pernah jadi koloni penjajah Eropah paling kaya di dunia. Sebab tu Perancis sangat marah selepas kalah pada tangan pejuang pembebas Haiti. Rekod menunjukkan Perancis hantar 800,000 hamba daripada bumi Afrika ke Haiti.

Kat sini, semua dikerjakan tanpa perikemanusiaan… dan mana-mana yang mati tu ditanam jer, sebelum kerja mereka diganti hamba lain. Apa benda mereka tanam? Kopi dan gula Eropah. Bermula tahun 1791, hamba-hamba kat Haiti mula memberontak. Kemuncaknya, mereka menang pada 1804.

Menang.

Kami nak bagitau yang kami sedang JUALAN PASCA-PBAKL.

Buat korang yang tak sempat turun PBAKL2023 hari tu, bolehlah korang berebut dapatan buku korang suka dengan DISKAUN kat Shopee ni ha.

Link: bit.ly/bukupatriots

Mereka bebas. Perancis dihalau keluar Haiti… tapi there was a cost. Seramai 200,000 orang Haiti pergi buat selamanya. Kemerdekaan ni tak disambut baik. Haiti sangat takut Perancis akan kembali merampas. Jadi mereka berusaha menjalinkan hubungan dengan kuasa besar.

Amerika tutup pintu kerana Presiden Thomas Jefferson takut hamba Amerika mengamuk. Jadi kerajaan Haiti cuba dapatkan British… sebab ni kan musuh ketat Perancis. Malangnya, British juga elak bersama Haiti. Maka sekarang Haiti terdedah macam gitu jer. Kewangan pun dah teruk sebab banyak dibelanja nak berperang.

Lalu mereka cubalah nasib berdamai terus dengan Perancis. Mereka offer sesuatu yang sangat menarik: zero import duties selama lima tahun. Perancis ludahkan jer. Setahun kemudian iaitu 1824, Perancis panggil Haiti balik untuk berunding.

Terduduk dua wakil Haiti bila dapat tahun Perancis tuntut pampasan. Kata mereka, Haiti dah merugikan mereka sebanyak 150 juta francs sebab memberontak dapatkan kemerdekaan. Satu lagi, mereka nak kawal dengan siapa Haiti berkawan kat pentas antarabangsa.

Offer ni Perancis sendiri tahu takkan diterima. Jadi pada 3 Julai 1825, Perancis hantar armada perang.

“Pay us 150 million francs.”

Tapi deal ada klausa baru: bagi diskaun import duty kat produk Perancis. Takut diperhamba balik, kerajaan Haiti terima! Lalu mereka ibaratkan dijajah dari segi kewangan pula… kerana 1) taknak kembali jadi hamba dan 2) tiada siapa sudi berkawan dengan mereka. Benda ni takkan jadi kalau Amerika Syarikat mengiktiraf kemerdekaan mereka.

Tapi itulah, Amerika taknak. So close yet so far away. Dah setuju nak bayar, Raja Perancis isytihar Haiti negara merdeka. Korang kena tahu betapa ramai kat Perancis bersorak mengagungkan Raja Charles X sebagai “pembebas sejati”. Tapi lain kalau kita belek kewangan.

Perancis tunjuk sifat tamak mereka. Semua kat Paris tahu Haiti tak mampu bayar. Lalu mereka setuju nak bagi loan. Bayangkan. Perancis bagi loan kat Haiti untuk bayar pampasan pada Perancis. Double debt. Dengan cara ni, Perancis boleh jajah Haiti secara kewangan buat selamanya.

Pampasan kekal 150 juta francs meskipun dah bayar 150 juta francs… sebab payment selama ni dikira interest semata-mata. Tang sini baru Amerika masuk bagi hutang. Lambat bayar, Perancis mula bengang. Pada 12 Februari 1838, Perancis dengan penuh rasa muhibah setuju kurangkan hutang ke 90 juta francs (AS$33.8 bilion nilai sekarang)

Namun kaedah pembayaran masih dikira melalui hutang. Dalam tempoh 70 tahun, Haiti dah bayar 112 juta francs. Segala pembayaran ni merencatkan ekonomi Haiti. Menurut siasatan NY Times, pampasan zalim ni boleh jadi modal yang mampu jana AS$115 bilion. That was the economic cost! Dana ini dibelanja Perancis untuk membangunkan Paris.

Pihak yang memungut duit ni adalah pihak yang membina Eiffel Tower. Jadi tak melampau kalau kita cakap, menara besi buruk tu dibina guna darah Haiti. Dan hari ini, Haiti adalah negara yang merdeka… tapi populasi 11 juta sengsara dengan ekonomi tak seberapa… atas sebab kerugian berpanjangan yang entah bila boleh mereka bangun balik.

Perancis dah minta maaf pada Haiti atas rompakan berundang-undang ni. Tapi nak harap Perancis bayar balik? Mimpi.


Kairouan: Kota Agung Umat Islam Yang Dilupakan

“Kairouan adalah Ibu segala kota dan ibu kota dunia, ia adalah bandar terhebat di dunia Barat Islam, paling ramai penduduknya, paling mewah, dan paling maju dengan bangunan-bangunan yang sempurna,” tulis al-Idrisi, salah seorang ahli geografi Muslim yang masyhur tentang pemerinciannya terhadap Kairouan di dalam bukunya, Nuzhah al-Musytaq fi Ishtiraq al-Afaq (Kenikmatan Pada Keinginan Untuk Menjelajah Negeri-Negeri Jauh).

Kairouan yang juga dikenali sebagai al-Qayrawan, adalah salah sebuah bandar Islam-Arab yang paling masyhur di dunia. Terletak di tengah-tengah Tunisia, Kairouan memainkan peranan yang penting dalam penyebaran Islam di Eropah dan Afrika.

Saya secara peribadi jatuh cinta dengan Kairouan semasa lawatan pertama saya di bandar berkenaan. Saya maih lagi ingat tanggapan pertama saya terhadap bandar bersejarah ini. Saya berasa kagum dengan sejarah lampaunya yang gemilang dan berasa sangat bersyukur kerana dapat merasai pengalaman berjalan di jalan-jalan bandar lamanya, melawat pasar-pasarnya, menghidup rempat-ratus dari timur, dan merasai manisan-manisan Tunisia.

Saya masih ingat betapa bersyukur dan leganya hati saya semasa merasakan ketenangan Islam-Arab dari masjid pertama yang dibina di Afrika Utara (dan salah sebuah masjid paling penting di dunia), iaitu Masjid Jamek Kairouan atau lebih dikenali sebagai Masjid Uqbah ibn Nafi.

SEJARAH BANDAR KAIROUAN

Kairouan ditubuhkan pada tahun 670 Masehi oleh Uqbah ibn Nafi, salah seorang komander tentera Muslim yang berkhidmat untuk Dinasti Umayyah semasa pemerintahan Khalifah Mu’awiyah ibn Abi Sufyan. Kairouan adalah bandar Islam-Arab pertama di Afrika Utara.

Nama bandar tersebut diambil daripada perkataan bahasa Arab iaitu kairuwan, yang datang daripada Karavan dalam bahasa Parsi yang membawa maksud ‘kem ketenteraan atau tempat beristirahat’. Pada asalnya, ia adalah sebuah kem ketentaraan dan sebuah pos kawalan tentera. Kelak, bandar ini bakal menjadi tempat penting dalam penaklukan bahagian barat Afrika Utara, negara-negara Sub-Sahara dan Eropah (Andalusia, Sicily dan Malta).

Untuk memastikan bahawa kota yang beliau tubuhkan ini tidak dirampas oleh Byzantine dan sekutu-sekutu Berber bukan-Islam mereka di samping untuk menubuhkan bandar ketenteraan Islam yang kuat, Uqbah dan pasukan tenteranya mendirikan tiga simbol penting bagi Kairouan. Hal ini bertujuan untuk mempamerkan kekuatan agama, politik dan ketenteraan Muslim kepada Byzantine dan sekutu mereka.

Perkara pertama yang dilakukan adalah mengubah Kairouan dari sebuah kem ketenteraan kepada bandar-berkubu. Perkara kedua pula adalah membina sebuah masjid, iaitu Masjid Uqbah ibn Nafi.

Terdapat dua matlamat di sebalik pembinaan masjid di wilayah yang baru dikuasai oleh Islam ini. Pertama adalah untuk menyebarkan mesej persaudaraan antara Arab-Muslim dan saudara-saudara Islam mereka yang baru, iaitu Berber-Mslim. Matlamat kedua pula adalah untuk mempamerkan kepada Byzantine dan Berber bukan-Islam bahawa agama Islam kini memiliki tapak yang kuat di rantau berkenaan.

Perkara selanjutnya yang dilakukan oleh Uqbah di Kairouan adalah membina sebuah pusat pentadbiran untuk menyelia pemerintahan Dinasti Umayyah di Kairouan di samping menjamin kuasa politiknya di Afrika Utara. Menyusuli jejak langkahnya, seorang panglima Muslim yang bernama Hassan ibn Nu’man menubuhkan kota Tunis, menewaskan putera-putera Berber bukan-Islam di Al-Kahina lalu menawan Carthage.

Afrika Utara secara rasmi menjadi wilayah Islam baharu dengan Kairouan berfungsi sebagai ibu kotanya di rantau berkenaan. Sejak detik itulah kaum Muslim mula memasang impian untuk menyebarkan Islam ke wilayah merentas laut di Eropah. Siapakah yang mencetuskan idea tersebut? Beliau adalah Musa ibn Nusayr, panglima Umayyah yang berkhidmat semasa pemerintahan Khalifah Al-Walid I, merangkap gabenor baru yang mentadbir Kairouan. Beliau memerintahkan Tariq ibn Ziyad agar menakluki Sepanyol dari Tangier. Kita pada hari ini mungkin tidak dapat menyebutkan tentang penaklukan Al-Andalus atau wilayah-wilayah lain di Afrika Utara tanpa menyebutkan peranan penting yang dimainkan oleh Kairouan.

Semasa Dinasti Abbasiyah memerintah di Baghdad, Ifriqiyah (Tunisia moden meliputi Algeria timur dan Libya barat) menjadi wilayah penampan. Ifriqiyyah melindungi Dinasti Abbasiyah daripada musuh-musuh dalaman seperti sejumlah bangsa Berber yang enggan menumpahkan kesetiaan kepada Abbasiyah, di samping musuh-musuh luar terutamanya Byzantine yang beberapa kali melakukan cubaan untuk mendominasi Laut Mediterranean.

Pada tahun 800 Masehi, Khalifah Abbasiyah Harun al-Rashid menyerahkan Ifriqiyyah kepada Ibrahim ibn al-Aghlab. Beliau ditugaskan untuk menangani Dinasti Umayyah di Al-Andalus dan Dinasti Idrisiyyah (sebuah dinasti Syiah) di Maghribi.

Ibrahim ibn al-Aghlab kemudiannya mengasaskan Dinasti Aghlabiyyah, dinasti Arab di Afrika Utara yang pertama yang bersifat semi-merdeka dari pemerintahan Abbasiyah. Dalam erti kata lain, Dinasti Aghlabiyyah mengambil sebarang keputusan berkenaan urusan dalam negara mahupun luar negara seperti hal politik dan komersial tanpa merujuk kepada pemerintahan pusat di Baghdad. Justeru itu, selama mana mereka membayar ufti tahunan kepada Khalifah Abbasiyah dan nama khalifah disebutkan semasa khutbah Jumaat, Kairouan terus menjadi ibu kota bagi Dinasti Aghlabiyyah.

TERJEMAHAN:

Afifa Thabet. (13 Jun 2016). Everyone Should Know Kairouan, a City of Peace, Knowledge and Power. Mvslim. https://mvslim.com/kairouan-city-peace-knowledge-power/


Pendirian Pro-Palestin Green Brigade Peminat Celtic

Liga Perdana Scotland (Scotland Premiership) bakal melabuhkan tirainya tidak lama lagi. Dan untuk perlawanan terakhir Celtic di Celtic Park, penyokong meletakkan pelbagai kain rentang sebagai cara mengucapkan selamat tinggal kepada kapten mereka Scott Brown yang akan berpindah pada akhir musim. Tetapi bagi kumpulan penyokong tegar Hoops yang dikenali sebagai Green Brigade (Briged Hijau), mereka memilih meletakkan bendera Palestin dan mesej sokongan kepada negara Arab itu.

Bagaimanapun, tidak lama selepas ditinggalkan di Celtic Park, kelab memilih menanggalkan semua bendera Palestin dan kain rentang milik kumpulan itu dari ruang stadium. Pengurusan kelab dalam satu kenyataan menyelar tindakan mereka sebagai tidak boleh diterima dan mengeksploitasi perlawanan perpisahan Brown sebagai cara mengenengahkan mesej politik mereka dalam perlawanan bola sepak.

Tetapi kenyataan keras Hoops itu dibalas dengan kecaman pedas Green Brigade. Dalam satu kenyataan balas, mereka menegaskan tidak pernah mengeksploitasi perlawanan Celtic untuk mengetengahkan mesej politik. Malah, salah satu kain rentang yang dipasang membawa mesej Brown 8 iaitu jualan amal yang dilaksanakan oleh North Curve Celtic dengan hasil jualan didermakan kepada Hospital for Children di Glasgow.

Green Brigade turut menyatakan pendirian mereka membantah tindakan ga.n.as Israel terhadap Palestin dan ketidakadilan yang menimpa mereka. Bagi mereka, apa yang diperjuangkan warga Palestin sama seperti nilai perjuangan yang menjadi asas penubuhan kelab pada tahun 1887. Dengan memilih bersikap neutral dalam isu ini, kelab yang dimiliki pemegang saham majoriti Dermot Desmond dianggap sudah terpesong daripada matlamat asal kelab.

Dalam kenyataan sama, Green Brigade turut menyatakan bendera Palestin dan mesej pro-Palestin diletakkan sebagai tanda penghormatan kepada seorang penyokong Celtic bernama Salah Ajarma. Ajarma yang berdarah Palestin mengunjungi Celtic Park pada 2012 bersama sekumpulan pelarian Palestin dan berkesempatan bertemu dengan Brown selepas perlawanan. Bagaimanapun, Pengarah Pusat Lajee di Kem Pelarian Aida, Baitulaham itu kembali ke hadrat Ilahi pada 15 April lepas.

Jadi, mengapa Green Brigade amat tegas dalam isu Palestin? Jawapannya mudah, Krisis Kebuluran Ireland. Krisis yang tercetus dari 1845 hingga 1852 menyaksikan Ireland kehilangan sejuta penduduk akibat kebuluran dengan 2.1 juta penduduk lain memilih berhijrah ke Eropah dan Amerika Utara.

Salah satu lokasi yang dituju ialah Glasgow, Scotland. Bagaimanapun, kehadiran mereka dipandang sepi penduduk ketika itu kerana dari segi bangsa, budaya dan keyakinan Roman Katolik, mereka dianggap penduduk kelas kedua. Justeru, tidak hairanlah ramai orang Ireland ketika itu bergelut dengan isu kemiskinan dan perebutan hak milik tanah dan perumahan.

Bagi membantu mengurangkan isu kemiskinan terutama aspek kekurangan makanan, seorang pendeta Katolik bernama Brother Walfrid mengambil inisiatif tersendiri. Pada tahun 1887, kelab bola sepak Celtic ditubuhkan dengan tujuan menjana pendapatan agar dapat menyumbang makanan kepada pendatang-pendatang Ireland dan meringankan beban kemiskinan mereka. Dari situ, ia perlahan-lahan menjadi sumber harapan dan kebanggaan mereka sehingga hari ini.

Ini bukan kali pertama Green Brigade mengetengahkan mesej pro-Palestin di Parkhead. Pada akhir musim 2011-2012, Green Brigade mengibarkan bendera Palestin secara beramai-ramai sambil membawa sepanduk yang berbunyi “Maruah Lebih Berharga Daripada Makanan”. Ia sebagai tanda sokongan kepada ban.du.an-ban.du.an Palestin yang mengadakan mogok lapar sebagai bantahan terhadap pemen.ja.raan mereka oleh Israel.

Pada perlawanan kelayakan Liga Juara-Juara Eropah 2016-2017 pula, Green Brigade menayangkan bendera Palestin semasa perlawanan Celtic-Hapoel Beer Sheva. Walaupun berjaya memenangi perlawanan dengan keputusan 5-2, Hoops didenda UEFA £8,615 kerana membenarkan sepanduk haram dibawa masuk ke stadium.

Sebagai tindak balas, Green Brigade melancarkan derma kilat untuk membayar denda yang dikenakan terhadap Celtic. Dan hasilnya, mereka berjaya meraih £176,000 dengan baki derma didermakan kepada badan-badan kebajikan Palestin yang terpilih.

RUJUKAN

McFadyen, A. (2012). A Celtic Message to Palestine. Al-Jazeera.

Cooney, D. (2021). Green Brigade deck out Celtic Ultras section with Palestine flags ahead of final game of the season. Daily Record.

Pirie, M. (2021). Green Brigade in scathing Celtic blast as club accused of ‘cowardice’ in Palestine flag protest row. Daily Record.

Conaghan, M.P. (2016). Football and flags: Why Celtic fans back the Palestinian cause. Middle East Eye.

Salt, N. (2021). Celtic left furious at ‘unacceptable’ Palestine flag display made by fan group who ‘exploited the opportunity’ after supporters were invited into Parkhead to lay out tributes for captain Scott Brown’s final home game. Daily Mail.


Daging Kosher: Penyembelihan Dalam Agama Yahudi

Sempena Hari Raya Aidil Adha yang akan disambut oleh umat Islam diseluruh dunia tidak lama lagi. Mesti ramai daripada kita yang ternantikan daging korban yang akan diagihkan. Bagi umat Islam makanan yang dimakan mestilah halalan toyyiban. Islam sangat menekankan aspek pemakanan kerana makanan yang kita makan akan tumbuh menjadi darah daging kita. Memakan makanan yang haram akan memberikan kemudaratan kepada kita secara fizikal dan juga rohani. Namun begitu, adakah anda tahu bahawa agama Yahudi yang merupakan agama samawi sangat mengambil berat berkenaan dengan aspek pemakanan mereka. Bahkan perintah pemakanan mereka lebih ketat berbanding Islam. Makanan yang halal dalam agama Yahudi dikenali sebagai kosher. Kosher bukan sahaja istilah khusus kepada makanan tetapi juga berkaitan dengan aspek penyediaannya.

Secara umumnya, Kosher adalah
istilah Yahudi yang membawa maksud sesuai. Istilah dalam Islam adalah halal. Perintah
pemakanan ini adalah berdasarkan kitab Taurat yang diturunkan kepada Nabi Musa
a.s. Therif pula membawa maksud makanan yang diharamkan dalam agama Yahudi.
Peraturan pemakanan ini telah diamalkan oleh bangsa Yahudi sejak Nabi Musa a.s.
diutuskan kepada mereka berdasarkan peristiwa penurunan Mitzvah atau sepuluh
perintah (ten commandments) di Gunung Sinai yang diturunkan kepada baginda.

Undang-undang yang menyediakan asas
bagi pola makanan kosher secara kolektif dirujuk sebagai kashrut dan dinyatakan
di dalam Kitab Taurat. Undang-undang pemakanan Kosher adalah menyeluruh dan mempunyai
peraturan tegas dan ketat yang bukan sahaja menyatakan makanan yang dibenarkan
atau dilarang tetapi juga perintah bagaimana makanan yang dibenarkan mesti
dihasilkan, diproses, dan disediakan sebelum dimakan.

Dapat disimpulkan bahawa “Kosher”
adalah istilah yang digunakan untuk menggambarkan makanan yang mematuhi garis
panduan diet yang tertakluk oleh undang-undang Yahudi tradisional.
Undang-undang ini menentukan makanan mana yang boleh dimakan dan bagaimana ia
mesti dihasilkan, diproses dan disediakan.

Hukum syariah dalam aspek pemakanan
dalam agama Islam dan Yahudi adalah lebih kurang sama seperti pengharaman
memakan babi dan bangkai. Namun begitu, terdapat beberapa makanan yang
dihalalkan dalam Islam tetapi tidak pada agama Yahudi.

Terdapat beberapa ayat yang disebut
di dalam Old Testament yang menyebut tentang kewajipan mencari makanan yang
kosher kepada penganutnya, seperti berikut yang bemaksud:

“Janganlah makan apa-apa yang diharamkan oleh Tuhan.”

Ayat ini menunjukkan bahawa bangsa
Yahudi sangat menekankan pengambilan makanan yang dibenarkan dalam agama
mereka.

Makanan kosher mempunyai tiga
kategori:

Perintah dan peraturan makanan
Kosher adalah berdasarkan Kitab Perjanjian Lama (Old Testament). Perbahasan
dalam makanan kosher yang disebutkan dalam Undang-undang Makanan Yahudi (Jewish
Dietary Law) dikenali sebagai Kashrut.

Peraturan Kashrut berasal daripada
tujuh prinsip yang telah diringkaskan.

1. Haiwan yang dilarang tidak boleh dimakan sama sekali. Tegahan ini termasuk daging, organ, telur dan susu haiwan yang dilarang.

2. Haiwan mesti disembelih mengikut undang-undang Yahudi.

3. Darah mesti disalirkan dari daging atau dimasak sebelum dimakan.

4. Terdapat bahagian haiwan yang
dibenarkan tidak boleh dimakan seperti lemak dan gelatin.

5. Daging tidak boleh dicampur
dengan produk tenusu. Ikan, telur, buah-buahan, sayuran dan bijirin boleh
dimakan dengan daging atau tenusu. (Menurut beberapa pandangan, ikan tidak
boleh dimakan dengan daging).

6. Peralatan yang bercampur dengan
daging tidak boleh digunakan dengan tenusu, dan sebaliknya. Alat yang
bersentuhan dengan makanan yang tidak kosher tidak boleh digunakan dengan
makanan kosher. Ini hanya berlaku di mana percampuran berlaku semasa makanan
panas.

7. Produk dari anggur yang dibuat
oleh orang bukan Yahudi tidak boleh dimakan.

(“Undang-undang
Pemakanan”, Ensiklopedia Judaica, jilid 6, 26-45)

Perbahasan ini adalah berkaitan
dengan persoalan yang melibatkan haiwan dalam pemakanan orang Yahudi. Tiga
tumpuan perbahasan tersebut adalah binatang yang dibenarkan untuk dimakan,
larangan memakan darah haiwan dan larangan memakan daging yang bercampur dengan
susu dan sebaliknya. Artikel ini akan menjelaskan bagaimana proses sesuatu
daging haiwan layak digelar sebagai Kosher.

Orang Yahudi juga melakukan penyembelihan terhadap haiwan sama seperti yang dianjurkan oleh Islam tetapi cara pelaksanaannya adalah sedikit berbeza mengikut undang-undang halakha (hukum syara’ orang yahudi). Penyembelihan dalam istilah Yahudi adalah sechita dan cara perlaksanaannya adalah sangat ketat dan rumit berbanding Islam. Ijma’ ulama’ berkenaan memakan daging haiwan yang disembelih oleh ahli kitab adalah harus berdasarkan firman Allah dalam surah Al-Maidah ayat 5 yang bermaksud:

“Dan makanan (sembelihan) orang yang
diberikan kitab itu adalah halal bagi kamu, dan makanan (sembelihan) kamu
adalah halal bagi mereka (tidak salah kamu memberi makan kepada mereka)”

Secara umumnya, haiwan kosher
dibahagikan kepada beberapa kategori:

Walaupun haiwan tersebut adalah
kosher namun daging haiwan tersebut mesti mematuhi beberapa prosedur sebelum
boleh dipanggil daging kosher.

Maksud kosher disini adalah peralatan tersebut tidak boleh dicampur dengan makanan yang tidak kosher seperti susu dan daging yang tidak kosher. Jika peralatan tersebut pernah dicampurkan ia perlu dilupuskan atau disucikan oleh rabbai dengan  membasuh  alatan  tersebut  dengan sabun, kemudian alat tersebut mestilah dibiarkan selama 24 jam. Seterusnya, peralatan tersebut  mestilah  direndam  di  dalam  air  yang  mendidih  pada  suhu  100 celcius  dengan pemantauan dan pengawasan pegawai Kosher.. Peralatan yang dikhaskan untuk mengendalikan daging kosher sahaja yang boleh digunakan. Jika tidak daging tersebut tidak boleh dimakan.

Walaupun begitu, haiwan kosher tidak akan dianggap sebagai kosher jika tidak disediakan mengikut prosedur halakha (syara’) Yahudi. Daging kosher yang dicampur dengan makanan bukan kosher dianggap haram oleh Yahudi seperti mencampurkan daging kambing dan daging babi. Bagi produk tenusu seperti susu, mentega, yogurt dan keju mesti dihasilkan daripada haiwan kosher. Selain daripada haiwan kosher dianggap tidak boleh dimakan. Agama Yahudi tidak membenarkan percampuran diantara daging dan produk tenusu. Sekiranya dicampur, daging kosher tersebut akan dianggap sebagai Therif (haram).

Dalam pengendalian daging kosher,
agama Yahudi sangat menekankan kelayakan seorang sochet (Penyembelih) tidak seperti
agama Islam. Seorang shochet perlu mempunyai beberapa kriteria sebelum boleh
mengendalikan haiwan kosher.

Seorang sochet (penyembelih) mestilah merupakan seorang lelaki berbangsa Yahudi alim yang bertauliah serta dilantik oleh komuniti rabbai dan dilatih secara khusus dalam melakukan penyembelihan. Pisau yang digunakan perlulah tajam, sempurna dan lurus serta lebih besar daripada leher haiwan yang disembelih. Pisau yang tidak sempurna dianggap tidak kosher. Selain itu, shochet juga perlu melafazkan lafaz pemujaan dan pujian kepada Tuhan sebelum menyembelih. Para rabbai di Amerika menyatakan, para shechita dikehendaki menyebut Bismillah Allah Akibah (Dengan Nama Allah Yang Maha Besar). Selain itu, menurut David J Rose, seorang pengarah eksekutif di National Council of Shechita di United Kingdom berkata, lafaz yang perlu diucapkan oleh shechita adalah:

“Blessed art Thou, God our Lord, who has sanctified us through his commandments, and blessed us with the instructions on the proper performance of Shechita”.

(Maha Suci Tuhan, Engkau Tuhan Kami, Engkau Yang Telah Mensucikan Kami Dengan Perintah Melakukan Sebaik-baik  Sembelihan).

Mereka hanya perlu melafazkan pada
permulaan proses shechita sahaja tidak pada setiap binatang seperti yang
digariskan oleh Islam.

Seterusnya, haiwan yang disembelih
mestilah hidup dan dalam keadaan sedar, Dalam melakukan penyembelihan seorang
shechita perlu sedaya upaya mengelak melakukan lima perkara.

Haiwan yang tidak disembelih dengan
prosedur yang betul akan dianggap sebagai Therif (haram).

Setelah selesai penyembelihan, seorang shechita perlu memeriksa organ dalaman haiwan tersebut dan memastikan ianya tidak rosak kerana haiwan dengan organ-organ dalaman yang rosak dan mempunyai penyakit serta cacat dianggap sebagai Therif. Proses ini dinamakan sebagai bedika. Jika diteliti, kaedah perlaksanaan shechita adalah seakan-akan sama dengan penyembelihan kecuali syarat dan prosesnya lebih rumit dan ketat berbanding Islam. Agama Yahudi juga tidak membenarkan teknik ‘stunning’ kerana mereka menganggap proses tersebut adalah zalim kerana menyeksa haiwan tersebut.

Setelah itu daging tersebut akan
menjalani proses pemeriksaan pengesahan cop ‘Glatt Kosher’ sebelum ke upacara
Nikkur. Sama seperti pentauliahan sijil halal oleh JAKIM yang perlu melalui
prosedur yang ketat. Dalam agama Yahudi, terdapat sebuah komuniti yang
dianggotai oleh para rabbai Yahudi yang akan mengeluarkan sijil kosher kepada
mana-mana daging haiwan yang disembelih. Prosedur yang dilakukan lebih ketat
dan rumit demi untuk mendapat status daging kosher.

Daging kosher pada tahap tertinggi dikenali sebagai Glatt Kosher atau Menhadrin yang perlu melalui upacara khusus yang bernama Nikkur. Glatt Kosher ini selalunya dimakan oleh orang Yahudi yang sangat kuat pegangannya seperti para rabbai. Haiwan kosher yang disembelih akan diperiksa secara khusus di bahagian paru-paru yang perlu dilakukan dengan menyingkirkan urat-urat tertentu, saluran darah dan lemak yang terdapat pada haiwan tersebut. Bahagian belakang haiwan dianggap Therif kerana mempunyai urat yang sukar untuk dihapuskan. Bagi orang awam Yahudi mereka boleh memakan daging Kosher biasa.

Seterusnya, daging tersebut mesti
suci daripada sisa darah yang mengalir dengan melalui proses perendaman dan
pengasinan selepas 72 jam disembelih. Daging akan direndam selama 5 jam dalam
air yang dingin kemudian daging akan melalui proses penggaraman selama satu jam
di semua permukaan sebelum dibilas dengan air sebanyak tiga kali untuk
menghilangkan darah daripada daging tersebut.

Daging tersebut tidak boleh disimpan
dan dicampurkan dengan susu dan organ yang diharamkan. Jika tempat tersebut
pernah digunakan untuk menyimpan daging bukan kosher, mereka akan melakukan
proses pembakaran dan pembersihan melalui proses penghangatan agar tempat
tersebut suci dan bersih. Kemudian daging tersebut akan diberikan sijil kosher
dan boleh dijual di pasaran.

Walaupun produk tenusu merupakan
makanan kosher bagi bangsa Yahudi, namun sekiranya daging kosher tersebut
bercampur dengan produk tenusu. Daging tersebut akan dianggap sebagai Therif
berdasarkan larangan dalam kitab Taurat yang mengharamkan percampuran antara
daging dan tenusu. Seorang Yahudi yang ingin minum susu selepas memakan daging
perlu menunggu selama 30 minit. Bagi Yahudi yang lebih ketat pengamalannya akan
menunggu selama enam jam sebelum ingin memakan apa-apa produk tenusu.

Dapat disimpulkan disini, sekiranya
daging tersebut kosher, namun jika peralatan, tempat simpanan pernah dicampurkan
dengan produk tenusu ataupun daging bukan kosher ianya akan menjadi Therif.
Bagitu juga dengan makanan pareve yang berasaskan selain daging dan produk
tenusu. Sekiranya dicampurkan maka ianya juga akan menjadi therif. Oleh itu,
penganut Yahudi akan mempunyai dua peralatan untuk kegunaan memasak. Satu untuk
mengendalikan daging kosher. Satu lagi untuk memasak produk tenusu atau pareve.

Berdasarkan penerangan diatas kita dapat meneliti bahawa proses penyembelihan daging dan perintah pemakanan dalam agama Yahudi dan Islam adalah lebih kurang sama. Namun begitu, hukum halakha Yahudi adalah lebih ketat berbanding hukum syara’ Islam. Sebagai contoh, Islam membenarkan untuk memakan kerang dan haiwan krustasia seperti udang dan ketam. Selain itu, umat Islam juga boleh memakan kesemua bahagian haiwan yang telah disembelih mengikut hukum syara’. Islam juga tidak menetapkan aspek jantina penyembelih asalkan mereka mumayyiz tidak kira lelaki atau perempuan yang menyembelih mengikut hukum syara’.

Sebenarnya, undang-undang pemakanan
dalam Yahudi yang sangat ketat adalah berpunca daripada diri mereka sendiri
berdasarkan firman Allah dalam surah al-An’aam ayat 146.

وَعَلَى
الَّذِينَ هَادُوا حَرَّمْنَا كُلَّ ذِي ظُفُرٍ ۖ وَمِنَ الْبَقَرِ وَالْغَنَمِ حَرَّمْنَا
عَلَيْهِمْ شُحُومَهُمَا إِلَّا مَا حَمَلَتْ ظُهُورُهُمَا أَوِ الْحَوَايَا أَوْ
مَا اخْتَلَطَ بِعَظْمٍ ۚ ذَٰلِكَ جَزَيْنَاهُمْ بِبَغْيِهِمْ ۖ وَإِنَّا
لَصَادِقُونَ

Terjemahannya: “Dan telah Kami haramkan atas orang-orang Yahudi setiap haiwan yang  mempunyai  satu  kuku  (unta  dan  kuda).  Dan dari  lembu  dan  kambing. Kami haramkan lemak dari kedua binatang itu, kecuali yang terletak di punggung keduanya atau yang di perut dan  usus  atau  yang  bercampur dengan  tulang.  Demikianlah Kami hukum mereka disebabkan kedurhakaan mereka; dan sesungguhnya Kami adalah Maha Benar.”

Ini adalah untuk memberi pengajaran dan mendidik mereka atas keingkaran mereka terhadap perintah Allah yang mengharamkan apa yang telah dihalalkan oleh Allah. Berlainan pula dengan Islam dimana syariat yang diperintahkan dalam ibadah adalah lebih mudah berbanding syariat nabi-nabi terdahulu. Oleh itu, kita seharusnya bersyukur kerana kita dapat mengamalkan agama dengan lebih mudah berbanding umat nabi terdahulu berkat diutusnya penutup para Nabi dan Rasul iaitu penghulu kita Nabi Muhammad S.A.W.

Oleh itu, tidaklah menjadi satu perkara yang pelik ketika peristiwa Baginda Nabi memakan daging yang dimasak oleh ahli kitab yang telah diracun tanpa pengetahuan Baginda kerana ia adalah harus dan dibenarkan dalam Islam kerana cara penyediaan daging mereka sama sahaja dengan Islam malahan lebih ketat lagi. Namun begitu, pada zaman sekarang sebaiknya kita menjauhkan diri kita daripada terjebak dengan perkara syubhat kerana terdapat sebahagian rabbai Yahudi yang membenarkan penggunaan arak dan unsur babi seperti gelatin. Selain itu, para rabbai terkemudian telah mengubah teks asal agama mereka dengan menghalalkan arak yang jelas dinyatakan haram dalam Perjanjian Lama (Old Testament).

RUJUKAN:

Kasmon, Muhamad
Nordin (2011) Konsep kosher dalam agama Yahudi : analisis menurut
perspektif pemikiran hukum Islam / Muhamad Nordin bin Kasmon. Masters
thesis, Universiti Malaya.

Kosher Slaughter: An Introduction.
Rabbi Gersion Appel. https://www.myjewishlearning.com/article/kosher-slaughtering-an-introduction/

Kosher Animals. MJL. https://www.myjewishlearning.com/article/kosher-animals/

Kosher Food: Everything You Need to
Know. Ansley Hill. (2019). https://www.healthline.com/nutrition/what-is-kosher#restrictions

What Makes Meat Kosher (or Not).
Rabbi Louis Jacobs. https://www.myjewishlearning.com/article/kosher-meat/

Kashrut: Jewish Dietary Laws. https://www2.kenyon.edu/Depts/Religion/Projects/Reln91/Blood/Judaism/kashrut/kashrut.htm


Usaha Bomba Selamatkan Pokok Tertinggi Di Dunia Dari Dimamah Kebakaran

Nasib tidak begitu menyebelahi California sejak kebelakangan ini. COVID-19 telah menjejaskan populariti Gavin Newsom, salah seorang generasi pelapis yang dipercayai mampu bertanding menjadi Presiden Amerika Syarikat.

Pihak Republikan selama ini berkokok lebih dan berjaya mendapatkan laluan untuk membatalkan kemenangan Newsom. Tetapi Republikan kalah teruk dalam pilihan raya recall yang diadakan 14 September lalu (Michael, 2021).

Kemenangan Newsom boleh dikatakan suatu sumpahan juga. Beliau mempertahankan kedudukan sebagai Gabenor California… sambil perlu menguruskan masalah-masalah berbangkit.

Sekarang ini California kembali menghadapi gejala kebαkαrαη hutan yang serius. Selesai satu kes; muncul pula kes baru. Mereka sedang bergelut dengan empat kes asing – Api River Complex, Api Monument, Api Dixie dan Api Caldor.

Empat kes ini telah membαkαr 641,695 hektar, hampir sama besar dengan Negeri Sembilan.

Jujurnya, kejadian begini adalah perkara biasa di California. Bukan semua kawasan di negeri ini sejuk belaka. Ada yang panas terik sampai pokok menjadi kering. Kemudian datang musim hujan dengan kilat sabung-menyabung.

Sαmbαrαn kilat ini sudah cukup untuk memulakan mαlαpetαkα yang berulang-ulang. Biasanya bomba akan mengekang penularan api liar ini. Ada dua cara: 1) pencegahan iaitu bαkαr siap-siap secara terkawal dan terancang dengan strategi menjarakkan antara dua kawasan dan 2) all-out apabila berlaku kejadian.

Tetapi sejak 10 September, California menghidu asap daripada Taman Negara Sequoia. Cakap pasal sequoia, memang tiada makna lain: pokok-pokok gergasi yang tinggi menggunung.

Sequoia dulu bergantung pada kebαkαrαη hutan untuk kelangsungan spesis (Seidman, 2021).

Api akan panaskan kon pokok yang akan melepaskan biji benih (untuk menghasilkan pokok baru).

Cuma saintis mendapati api sekarang jauh lebih panas untuk dibandingkan dengan kes dulu. Perubahan iklim menyebabkan kemarau lebih teruk – jadi api yang panas bertambah panas. Kalau tengok aktiviti kebαkαrαη lalu, 10 peratus daripada populasi sequoia mµsηαh.

Jadi saintis pun risau – kalau terjadi lagi, sequioa boleh pµpµs.

Ilham Bomba Untuk Menyelamatkan Pokok

Satu kes api liar sekarang ini sudah menembµsi sempadan Giant Forest dalam perjalanan panas dan pantas ke sebuah dusun sequoia (Yeager, 2021).

Di sini ada sebuah pokok paling besar dunia, yang dinamakan sempena Jeneral William Tecumseh Sherman. Kalau hilang “General Sherman”, memang rugi gila-gilalah. Pokok ini sudah hidup punya lama, barangkali sebelum 300 S.M. lagi.

Usianya boleh menjangkau 2,700 tahun, dengan ketinggian lebih daripada 80 meter. Jadi bomba bergegas mencari jalan untuk menyelamatkan pokok ini. Sementara skuad-skuad terlatih mereka cuba memadamkan api sebaik mungkin – sekumpulan anggota mula membalut General Sherman dengan selimut aluminum.

Selimut ini adalah untuk melindungi pokok daripada bara api yang berterbangan macam habuk neraka. Dan mereka juga berharap selimut ini akan “memantulkan” haba (sekali gus menyelamatkan pokok tersebut).

Pendekatan ini biasa digunakan kerana selimut aluminum tersebut mempunyai “antifire properties” yang sangat efektif. Namun, selagi masalah belum selesai, California berdepan dengan realiti pahit… yakni kehilangan pokok yang menarik pelancong begitu ramai setiap tahun.

RUJUKAN:

Michael, R. (2021, September 15). GOP’s Elder concedes California recall: ‘Stay tuned’. Associated Press.

Seidman, L. (2021, September 16). Giant Forest trees prepped for (ditapiskan) in Sequioa National Park as KNP Complex fire closes in. The Los Angeles Times.

Yeager, J. (2021, September 18). KNP Complex Fire reaches Giant Forest inside Sequoia National Park, (ditapiskan) world’s largest tree. USA Today.


Khazanah Jual Prince Court Medical Centre Kepada IHH Healthcare

Khazanah jual PCMC pada IHH Healthcare dengan harga RM 1.02 bilion pada 17 September 2019. Sebelum itu, Khazanah membeli PCMC daripada PETRONAS dengan harga RM 1.086 bilion pada 22 Mac 2018.

Apa yang menjadi kemarahan kepada penjualan aset ini adalah pemilikan terbesar dalam IHH Healthcare bukan lagi pada Khazanah. Tetapi, pemilik terbesar IHH ialah Mitsui yang merupakan sebuah syarikat milik Jepun.

Sebelum penjualan saham sebanyak 16% kepada Mitsui pada 30 November 2018. Khazanah mempunyai pegangan terbesar dalam IHH dengan 42.02%. Manakala, Mitsui merupakan pemegang terbesar kedua dengan 16.92%.

Apabila Khazanah menjual pemilikan saham sebanyak 16% kepada syarikat milik Jepun itu. Pemilik saham terbesar sudah bertukar kepada Mitsui dengan pegangan sebanyak 32.92% dan Khazanah telah menjadi pemegang terbesar ke dua dengan pegangan sebanyak 26.04%.

Disebabkan pemegang terbesar IHH ialah syarikat Jepun ini. Maka, penjualan aset ini lebih kepada ‘menjual negara’ kepada Jepun. Cerita akan berbeza sekiranya IHH tidak menjual pegangannya sebanyak 16% kepada syarikat Jepun itu.

Untuk pemilikan GLIC dalam IHH adalah seperti berikut:Khazanah via Pulau Memutik – 26.04%KWSP – 6.88%KWAP – 1.59%PNB & ASNB – 5.47%

Khazanah memegang PCMC dari 22 Mac 2018 sehingga 17 September 2019. Harga pembelian sebanyak RM 1.086 billion manakala dijual kepada IHH sebanyak RM 1.02 billion. Secara kasarnya, Khazanah rugi sebanyak RM 66 juta daripada penjualan ini.

Tentu sekali, syarikat Jepun ini mendapat keuntungan apabila membeli PCMC pada harga yang rendah sebanyak RM 1.02 billion berbanding RM 1.086 billion.


Ada Kapal Yang Lebih Dekat Semasa Tragedi Titanic?

Pada artikel yang lepas, penulis ada berkongsi mengenai RMS Carpathia yang berjaya menyelamatkan penumpang Titanic lalu menuju ke New York. Tapi sebenarnya, ada sebuah kapal yang betul-betul berdekatan dengan lokasi Titanic, iaitu lebih kurang 20 batu sahaja dari lokasi kejadian Titanic. Mengapa kapal yang lebih dekat ini gagal menghantar bantuan ke Titanic?

Sebelum itu, kita kenali dahulu mengenai kapal ini. SS Californian merupakan sebuah kapal penumpang British yang dibina untuk Syarikat Perkapalan Leyland. Kapal ini dibina di Dundee, Scotland oleh  Caledon Shipbuilding & Engineering Company. Semasa di dalam tempoh pembinaan, Californian merupakan kapal yang terbesar dibina di Dundee pada ketika itu.

Kapal ini dibina untuk membawa produk kapas dari United Kingdom ke Amerika Syarikat. Di samping itu, kapal ini juga dibina untuk membawa 47 penumpang dan 55 anak kapal. Kapal ini memulakan pelayaran sulungnya dari Dundee menuju New Orleans, Lousiana pada 31 Januari 1902. Menjelang akhir 1911 dan awal 1912, kemudahan radio ditempatkan di kapal ini.

Ketika peristiwa Titanic, Californian pada ketika itu di dalam perjalanan menuju ke Boston dari Liverpool dan tidak membawa seorang pun penumpang. Pada ketika itu, kapten Stanley Lord dilantik sebagai kapten kapal sejak 27 Mac 1911.

Pada 6.30 petang 14 April waktu kapal, operator radio Californian, Cyril Evans menghantar am4r4n aisberg kepada kapal yang berdekatan, iaitu, Antillian. Operator radio Titanic, Harold Bride juga turut mendapat mesej tersebut lalu disampaikan kepada kapten kapal.

Pada jam 10.20 malam waktu kapal, Californian berhenti di tengah lautan Atlantik kerana tersangkut dek aisberg yang terlalu banyak di hadapan mereka. Ketika di ruang pengemudi, Kapten Lord melihat sebuah cahaya yang bergerak menghala ke Selatan.

Kapten Lord kemudian dimaklumkan bahawa hanya Titanic sahaja yang berdekatan pada ketika itu. Lord kemudian mengarahkan agar operator radio menghantar amaran ke seluruh kapal tentang keadaan laut yang berais pada ketika itu.

Di Titanic, operator bertugas pada ketika itu, Jack Phillips sedang menghantar mesej penumpang ke Cape Race. Ketika Phillip mendapat mesej dari Cyril Evans, beliau memarahi Evans kerana menganggunya bekerja. Mesej itu kemudian tidak diendahkan oleh Phillips.Evans yang tamat tugas pada malam itu, menutup radionya lalu bersiap untuk tidur.

Pada jam 11.10 malam waktu kapal, Pegawai Ketiga Groves terlihat sebuah lampu yang terang dari sebuah kapal besar kira-kira 10 hingga 12 batu dari lokasi Californian. Groves cuba memberi isyarat dengan menggunakan lampu Morse, tetapi tiada sebarang balasan dari kapal tersebut.

Pada jam 1140 malam, kru Californian sekali lagi ternampak sebuah cahaya tetapi tidak bergerak. Pada jam ini jugalah Titanic berhenti bergerak setelah berlanggar dengan aisberg.

Selepas tengah malam, Pegawai Kedua Stones cuba sekali lagi memberi isyarat menggunakan lampu Morse, tetapi gagal mendapat sebarang balasan. Para jam 340 pagi, kru Californian terlihat sebuah r0k3t kecemasan dilancarkan, namun tidak mengetahui kapal apakah itu. R0k3t kecemasan itu sebenarnya dilancarkan oleh RMS Carpathia yang sedang dalam perjalanan mengambil penumpang Titanic yang terselamat.

Pada jam 430 pagi, kapten Lord bangkit dari tidurnya dan menanyakan kepada pegawai yang bertugas mengenai kapal yang berdekatan dengan mereka pada malam sebelumnya. Tidak lama kemudian, kapten Lord dimaklumkan oleh Frankfurt  bahawa Titanic telah tenggelam.

Pada jam 6 pagi, SS Californian menukar haluan ke timur setelah dimaklumkan oleh Mount Temple yang RMS Carpathia menghala ke barat. Pada jam 830 pagi, setelah Carpathia menyelamatkan penumpang terakhir Titanic, akhirnya Californian tiba di lokasi Carpathia.

Setelah berhubung dengan Carpathia, Californian meneruskan operasi untuk mencari m4ngs4 yang tersselamat. Namun, mereka hanya menjumpai bot-bot keselamatan yang ditinggalkan dan m4y4t yang membeku. Californian kemudian meneruskan perjalanan ke Amerika.

Apabila Californian tiba di Boston pada 19 April 1912, siasatan ke atas insiden Titanic mula dijalankan di New York. Pada ketika itu, mereka tidak mengetahui bahawa Californian merupakan kapal yang paling hampir dengan Titanic.

Namun, keesokkan harinya, sebuah akhbar tempatan yang berpusat di New England,  The Clinton Daily Item,  melaporkan bahawa Californian tidak memberikan bantuan kepada Titanic. Akhbar itu mendapat liputan meluas ke seluruh pelusuk pantai barat Amerika.

Pada 23 April 1912 Dewan Senat Amerika mengeluarkan subpina kepada kru Californian untuk mendapatkan testimoni mereka mengenai kejadian Titanic. Kerajaan British juga turut mengarahkan kru Californian untuk berbuat sedemikian. Keputusan kedua-kedua siasatan ialah Californian tidak bersalah dan tiada sebarang tindakan diambil.

Selepas peristiwa Titanic, Californian terus melakukan pelayaran biasa sehinggalah p3r4ng tercetus. Pada 9 November 195, Californian telah dit3mb4k oleh sebuah kapal selam ketika dalam perjalanan dari Salonika menuju Marseilles.

Ketika ditunda oleh sebuah kapal penunda Perancis, Californian sekali lagi dit0rp3d0 oleh kapal selam tersebut lalu tenggelam berhampiran kira kira 60 batu dari Tanjung Matapan, Greece. Lokasi Californian ini berdekatan dengan lokasi tenggelamnya “adik” Titanic, iaitu HMHS Brittanic yang tenggelam di Perairan Kea pada 1916.

B4ngk4i kapal Californian masih gagal dijumpai hingga ke hari ini. Jika Californian ini cepat sampai ke lokasi Titanic, sudah pasti ramai lagi penumpang Titanic yang terselamat.


Misteri Perigi Neraka Di Yaman

Sesiapa yang melihat imej satelit sebuah lubang di sebuah gurun berhampiran sempadan Yaman-Oman pasti tertanya-tanya bagaimana ia boleh muncul di situ. Lubang itu dikenali oleh penduduk tempatan sebagai Perigi Neraka atau Perigi Barhout dan ia masih diselubungi misteri.

Lubang besar yang terletak di wilayah al-Mahra ini berukuran lebar 30 meter dan berkedalaman antara 100 hingga 250 meter. Terdapat beberapa versi tentang kewujudan lubang ini. Satu versi mengatakan ia dicipta sebagai pen.ja.ra bagi golongan syaitan dan jin – reputasi yang disokong dengan bau toksik dan busuk yang keluar dari lubang berkenaan. Manakala satu versi lagi mengatakan ia merupakan lubang neraka.

Yang pasti, ia menggamit perhatian saintis selama bertahun-tahun. Wujud pelbagai teori tentang bagaimana ia terhasil. Ada mengatakan ia merupakan pingo, sejenis fenomena geologi yang kini muncul di Semenanjung Yamal, Rusia pada dekad yang lepas.

Bagaimanapun, menurut Profesor Chris Fogwill dari Universiti Keele, beliau percaya Perigi Barhout bukan sebuah pingo. Tetapi sebaliknya, ia sebuah lubang benam yang terhasil akibat hakisan batu kapur atau pergerakan geologi garam atau air garam.

Begitupun, melihat kepada hakisan pada lubang tersebut, mustahil ia dikelaskan sebagai lubang benam. Tambah Prof Fogwill, lubang benam terhasil akibat pelbagai aktiviti termasuk perlombongan, mengorek atau pembinaan. Tetapi masalahnya, kebanyakan aktiviti tersebut langsung tidak wujud sekitar kawasan berkenaan.

Bagi pihak berkuasa Yaman, mereka sendiri tidak tahu apa yang ada di dalamnya. Ketua pengarah jabatan sumber mineral dan geologi al-Mahra, Salah Babhair memberitahu disebabkan lubang yang terlalu dalam, agak sukar mengetahui apa yang ada di dasarnya. Usaha penerokaan juga dijangka sukar kerana kekurangan bekalan oksigen dan aliran udara.

Kenyataan ini bersandarkan kepada usaha penerokaan Perigi Barhout yang dijalankan sebelum ini. Peneroka berjaya diturunkan sejauh 50 hingga 60 meter ke dalam lubang sebelum dikeluarkan atas sebab keselamatan. Tambah Salah lagi, ia dianggap misteri kerana pasukan peneroka melihat benda aneh dan menghidu bau yang tidak dapat dijelaskan.

Beliau percaya lubang tersebut berusia jutaan tahun dan memerlukan lebih banyak kajian selanjutnya. Tetapi usahlah ditanyakan hal ini kepada penduduk tempatan. Sekiranya ditanya tentang perihal Perigi Barhout, mereka memilih berdiam diri kerana bercakap tentang hal berkenaan boleh mendatangkan malang kepada mereka.

Perigi Barhout turut mencetuskan pertikaian tentang beberapa cerita yang berkait dengannya dalam kalangan para ulama. Bagaimanapun, penulis tidak akan menyentuhnya di sini kerana merasakan ia lebih layak disentuh oleh orang yang lebih arif dalam bidang hadis. Yang pasti, misteri Perigi Barhout ini merupakan satu lagi tanda kekuasaan-Nya yang patut direnungkan.

RUJUKAN:

AFP dan Ciaccia, Chris. (2021). Experts left baffled over origins of Yemen’s ‘Well of Hell’ – a 100-foot wide hole in the desert rumored to be a ‘prison for demons’.


Mana Kampung Melayu Di Malaysia?

Kalau kome pergi Korea atau Jepun, mesti ada tempat pelancongan yang tunjuk keadaan rupa kampung asal dengan budaya setempat penduduk disana. Yang tanam padi, dengan rumah yang dibina dengan pertukangan tempatan, lepas tu ada pesta dan festival kebudayaan sendiri.

Macam di Seoul, ditengah-tengah kota moden ada kampung tradisi Bukchon Hanok. Orang boleh lihat rupa bentuk perbandaran tradisi Korea yang berusia 600 tahun. Pelancong nak tengok benda macam ni la.

Jepun pun sama. Ada banyak pusat-pusat budaya tradisi khusus dalam rupa bentuk kampung. Ironinya banyak kampung ni ditinggalkan macam Shirakawa-go dan jadi pusat pelancongan sebab penghijrahan ke bandar. Tapi depa tak pi sodok la rumah-ruma lama pi tanam sawit atau buat lot kedai sederet.

Dan berjuta pelancong mai tempat begini. Bila den tengok MB Terengganu adakan inisiatif Kampung Budaya semalam den rasa lega. Den risau, sebab Terengganu banyak karya budaya asli Melayu yg makin hilang, macam pembuatan perahu, ukiran kayu, pembuatan songket tenun,batik canting, maka masih boleh diselamatkan lagi budaya-budaya Melayu untuk tatapan pelancong asing.

Rumah dan istana tradisi pun banyak dekat Terengganu. Mujur ada yang dijaga. Kalau bagi kat pemaju semberono dia sodok buat projek hartanah mampu tengok. Negeri lain pun ada je warisan budaya Melayu tapi dah terhakis dek kemajuan urban. Warih takde. Yang pandai semua dah arwah.

Masih belum terlambat untuk kita. Setiap negeri mesti ada kampung macam ni. Den rasa ramai je setuju. Malah ia merancakkan ekonomi luar bandar. Sampai bila kita nak dok ikut cakap org tua yang kata kemajuan tu adalah bangunan konkrit tinggi melangit dengan gedung jual barang mahal.

Perak ada Pasir Salak. Tapi tulah apa kabor Muzium Pasir Salak. Kedah ada Kota Mahsuri. Tapi tulah hidup segan mati tak mau. Selangor takde ayor. Malas cakap. Melaka pun den malas cakap, warisan penjajah lagi dibanggakan daripada lambang Kesultanan Melayu Melaka yang hidup segan, mati tak mahu.

Dulu penjajah Jepun robohkan pintu Gwanghwamun, dirikan Chongdokbu di depan istana Gyeongbokgung. Akhirnya bukan saja Koreans bina balik Gwanghwamun, Chongdokbu pun kasi robohkan pada 1995 (ulang tahun ke-50 merdeka). Kalaulah orang Malaysia ada 0.1% semangat nasionalis Korea.

Harap Kampung Budaya Terengganu ni boleh jadi contoh ikutan untuk negeri lain.


Penjajahan Inggeris Ke Atas Bangsa Irish Sampai Malu Berbahasa Sendiri

Kemunduran berbahasa asal mereka dimusnahkan Inggeris dalam tempoh yang lama, 600 tahun, tetapi boleh dipecahkan kepada tiga peringkat utama;

Bahasa Inggeris dipaksa ke atas rakyat Ireland sejak penjajahan Inggeris sekitar kurun ke-12, iaitu sejak 1171 Henry II. Koloni Inggeris terus menerus menekan penduduk tempatan melalui paksaan dan kekerasan untuk membenarkan mereka hanya bertutur dan berurusan di dalam Bahasa Inggeris selama enam abad lamanya.

Kawasan Utara Ireland asalnya dapat bertahan dengan tekanan tersebut kerana terdapatnya benteng semulajadi dalam bentuk gunung ganang dan tanah tinggi, menghalang Inggeris dari menguasai kawasan tersebut, sekaligus memelihara hak mereka untuk terus bertutur di dalam Gaelic. Namun akibat kekalahan mereka di dalam Perang Sembilan Tahun (1593-1603), kelompok bangsawan, tuan-tuan tanah atau ‘Earls’ berketurunan O’Neill dan O’Donnell semuanya lari ke Sepanyol dan Perancis dalam apa yang digelar sebagai ‘Flight of The Earls’, meninggalkan rakyat dan ranah mereka terus dikuasai Inggeris. Bahasa Inggeris sekali lagi dipaksa untuk menusuk ke pedalaman dan kawasan tanah tinggi Ireland. Satu-satunya pilihan berbahasa yang ada.

Akhirnya, kerana seluruh negara Ireland sudah dalam penguasaan, pengaruh dan penjajahan Inggeris, saki baki penutur Gaelic dalam kalangan Irish terus berkurangan dan terhapus apabila pada 1831 Sekolah Kebangsaan Irish sendiri membentuk keseluruhan kurikulum bersepadu Ireland di dalam Bahasa Inggeris. Proses Anglisisasi yang lebih hebat digerakkan apabila berlakunya ‘The Great Famine’ atau krisis ‘Kebuluran Besar’ dari 1845-1849, apabila ibu bapa Irish yang tinggal di Ireland sendiri yang didoktrin untuk memandang tuan Inggeris mereka, menyokong penuh pendidikan Inggeris kerana mereka melihat bahawa hanya orang Inggeris sahaja yang kononnya boleh membawa mereka keluar dari kebuluran dan kesempitan hidup, meningkatkan status sosiobudaya mereka.

Itulah dia. Selama 600 tahun orang Irish terus melawan dan merasa dipaksa juga ditekan dengan kekerasan untuk bertutur dan berkomunikasi hanya dalam Inggeris, hingga akhirnya dalam tempoh singkat, timbul generasi yang melihat bahasa asal mereka kolot dan tidak berguna lagi, lantas memandang tinggi bahasa asing lebih dari bahasa sendiri.

Hanya selepas kesedaran timbul, kebangkitan semula IRA misalnya, baru mereka terjaga dari tidur, untuk enggan terus rela dan redha bertuankan Inggeris. Baru dalam tempoh 20-40 tahun kebelakangan ini sahaja kesedaran mengangkat Bahasa Gaelic, bahasa asal masyarakat Irish diterapkan semula dalam masyarakat Irish.

Namun sekalipun diangkat sebagai bahasa rasmi, Gaelic masih lagi janggal untuk dipertuturkan dalam urusan harian di Ireland moden hari ini.

Hairan juga apabila ada satu negara kecil, yang sejarahnya lebih kurang sama dengan Ireland, dipertuan dan diperbodohkan Inggeris suatu ketika dahulu, kini kembali bakal dipaksa penguasanya dan akan dituntut untuk mempelajari Bahasa Inggeris, hanya dengan alasan bahawa konon rakyatnya tidak akan boleh maju dengan bahasa asal mereka sendiri.

Kasihan dan malang sekali.